"Gogaikagarria iruditzen zait jendeak Tahúres Zurdos orain laudatzea, eta ez lehen. Gure taldeak beti izan ditu jarraitzaile fidelak"\nItzultzailea: Koro GARMENDIA YARZA\nHamazazpi urteren buruan, izena egina eta ospea beren alde zeuzkatenean, belaunaldi bat baino gehiagoren belarriak goxatu dituen taldeak agur esatea erabaki du. Baina taldeko abeslaria, talde-burua, motorra, ez dago musikaren mundua uzteko prest, ezinezkoa zaio, musika bere pasioa baita, bere bizia. Ez dabil ordea partitura eta konposaketen artean itsusuta, munduari besoak zabalduta baizik.\nItxura guztien arabera, Tahúres Zurdos taldeak abenduaren 4an emango du bere azken kontzertua, Iruñean. Zein bide hartuko du aurrera begira taldeak? Eta Aurora Beltránek?\nNik jotzen jarraitzeko asmoa daukat. Hasieran, bakarrik. Iaz akustiko batzuk egin nituen, eta abesti berri batzuk ere prestatu ditut. Agian disko berri bat aterako dut, baina neure kabuz, diskoetxeengana jo gabe.\nTudelako kontzertuan. Noboo aretoa. 2003ko abenduak 5. (Argazkia:Intro Comunicación).\nBenetakoa eta behin betikoa da taldearen agurra, ala marketinaren estrategia ezkutu bat da akaso?\nEz, ez, agurra benetakoa da. Horren erakusle, ekoizpena guk geuk egina dela. Zintzo jokatzen ari gara. Bistan da musikaren mundua, gaur egun, horma bat bezalakoa dela. Lehen gutxienez kontuan hartzen zuen kultura, baina orain negozio hutsa da. Musika, kontzertuak eta abar krisian daude. Gauza gehiegi daude krisian. Gure iritzian, prestatu dugun azken diskoa agur esateko modu paregabea da. Gainera, taldeak oraindik ere duintasuna mantentzen duen memento batean utzi nahi izan dugu musika. Eta penarik handiena guri ematen digu. Pixka bat izorratzen nau orain alde guztietatik laudorioak besterik ez jasotzeak. Lehen kasurik txikiena ere egin ez ziguten lekuetatik hasi zaizkigu deitzen. Denek hitz politak izaten dituzte hildakoekiko, baina besterik da bizirik dauden bitartean. Gogaikagarria iruditzen zait jendeak Tahúres Zurdos orain laudatzea, eta ez lehen. Gure taldeak beti izan ditu jarraitzaile fidelak.\nEmakumea eta pertsona\nHogeita bost urte baino gehiago daramatzazu musikaren munduan. Emakume izateak erraztu egin dizu bidea?\nBa ez. Lanbide askotan, emakumeak, errespetu apur bat irabazi nahi baldin badu, gizonek baino askoz ere esfortzu handiagoa egin beharra dauka. Baina horrek bere alde ona ere badu, zeren hainbeste lan egin izanaren poderioz, lankideek, errespetatu ez ezik, baloratu ere egiten zaituzte. Gogoan dut, hasiera-hasieran, batzu-batzuek gitarra ia-ia gizon batek bezain ondo jotzen nuela botatzen zidatenekoa. Horrelakoak entzun behar! Emakume gitarra-jole onik ez balego bezala! Pertsona guztiok, gizon zein emakume izan, energia bat daukagu, eta energia hori gauza onak egiteko erabili behar dugu.\nBenetan ez dizutela zure begi urdinek eta adats horiak aterik ireki?\nEzetz ba! (barre-algaraz). Alderantziz! Ni sekula ez naiz nire itxura fisikoaz baliatu, hori zekena iruditzen zait. Gainera, nik uste badaukadala itxura fisikoa baino kualitate hoberik, nahiz eta dagoeneko berrogei urte bete ditudan. Hori nabaritu egiten da. Beharbada, inoiz edo behin lagunduko zidan nire itxurak, mundu honetan garrantzi handia ematen baitzaio irudiari, baina, lagundu baldin badit, inertziaz izango zen, ez nik hori nahi nuelako. Itxura fisikoa baino kualitate gehiago dauzkagu.\nZer eman dizu musikak alderdi pertsonalean?\nDena. Tahúres Zurdosekin izandako bizipenek markatu egin naute. Musikak nortasuna lantzen lagundu dit. Jendearekin harremanetan izatea oso eskola ona da. Bizitza beste modu batean ikusten erakusten dizu, nahiz eta, azken batean, denok gauza berbera bilatzen dugun: ahalik eta zoriontsuen izatea.\nEncuentros de Navarra. 2003ko Irailak 18. Chesterfield Café. Madrid. (Argazkia: Prensa Quatto).\nZeintzuk dira zure ustez bizitzako balio nagusiak?\nInor ez hiltzea, ez lapurtzea... Kar-kar! Ez naiz moralista, baina pentsatzen dut balio batzuk beste guztien gainetik daudela. Gizakiak, ezer lortu nahi badu behintzat, ingurukoekin ondo moldatzen saiatu behar du, eta ez ostikoka ibiltzen. Beraz, balio nagusietako bat lagun hurkoa ez izorratzea izango litzateke, bestela ez baitago mundu honetan bizitzerik.\nErromantikoa zarela esango zenuke?\nBai, oso. Baina ez maitasunean bakarrik, baizik eta arlo guztietan. Adibidez, batek baino gehiagok esan dit burutik jota nagoela autoekoizpenaren munduan sartu izanagatik, hain da konplexua. Baina erabaki hori erromantizismoak bultzatuta hartu dut, ez diruagatik, noski. Diru hori beste zerbaiterako erabil nezakeen.\nZer da zuretzat maitasuna?\nMaitasuna gauza guztien oinarria da: harreman pertsonalena, lanarena, inguruarena... Zorigaitzekoa maitasunik gabe bizi dena. Maitasuna da biziari zentzua ematen diona.\nBalio garrantzitsuenetako bat. Egiten duzuna egiten duzula, adiskideak beti egongo dira zure alboan, zure alde. Eta hor daudela jakite soilak asko laguntzen dizu, ehunka kilometrora egonda ere.\nMusikaren merkatuan komertzialtasuna gailentzen aritzearen ondorio da zuen agurra. Ikuskera hori bizitzari aplikatuz gero, gizatasuna galtzen ari garela esango zenuke?\nOrokorrean bai. Nahiko garbi ikusten da: orain dena lehenbailehen eskuratu nahi dugu, eta modu errazean. Joera hori musikan ere islatzen hasia da. Eta pentsa zenbateko eragina duen musikak pertsona baten bizitzan... Imajina ezazu aste bat, edo hilabete bat, musikarik gabe.\nKapitalista gisa ikusten duzu zure burua?\nDendarik ez dagoen herrixka zoragarri batean bizi naiz. Atera kontuak. Uste dut horrekin dena esanda dagoela. Ahalik eta bizimodurik normalena izaten saiatzen naiz.\nSistema kapitalista eta kontsumista honek askatasuna eman egiten digu, ala kendu?\nGaldera ona. Azkenerako, kendu egiten digu. Emakumearen liberalizazioaren kontua datorkitu burura. Gezur galanta dela iruditzen zait. Emakumeen etxeko lana gazki ikusi izan da beti, sekula ez zaio tratu onik eman. Emakume batek liberalizatzea erabakitzen duenean, lan bat aurkitzen du; lan horretan gizonek baino soldata txikiagoa jasotzen du, ingurukoen errespetua irabazi behar du, eta gero, etxera itzulitakoan, lehen egiten zituen etxeko lan berberak egin behar ditu. Hori al da liberalizatzea? Zenbat eta behar gehiago izan, orduan eta esklaboago bihurtzen gara. Gizarte honek hori egiten du, beharrak sortu eta esklabo bihurtu. Baina kontuan izan behar dugu badirela erosezinak diren gauza batzuk; esaterako, kontzientzia garbi izatea.\nZer ezabatuko zenuke mundutik, eta zer erantsiko?\nNi ez naiz nor gauza horiek erabakitzeko, baina tira. Jainkoa banintz...! Dena den, iruditzen zait sortu gintuenak -baldin eta norbaitek sortu baldin bagintuen- perfektuak ginela pentsatu zuela. Kontua da zibilizazioak aurrera egin ahala gizakiaren kualitate on batzuk okertzen joan direla. Topiko galanta dirudien arren, mundua nire esku balego, gosea ezabatuko nuke, eta HIESa. Gerrak ere bai. Gizakia zorigaiztoko bihurtzen duten gauza guztiak. Eta, ezer eranstekotan, berriz, enpatia pixka bat ekarriko nuke, jendeak, zerbait egin baino lehen, pixka bat gehiago pentsatzeko, xake-jokalariek pieza mugitu baino lehen egiten duten bezala.\nZeure herrian, Nafarroan, aintzat hartu zaituztela esango zenuke?\nBai eta ez. Maila pertsonalean bai, oso pozik nago nire herrian. Ez daukat gaitzondorik. Eta, inoiz izan baldin badut, dagoeneko ahaztuta daukat. Beraz, nire herrian aintzat hartu ote nauten? Baietz esango nuke.\nZerbaitengandik ihesi ala zerbaiten bila joan zara hiritik kanpo bizitzera?\nEz batagatik, ez besteagatik; praktikoa iruditzen zitzaidalako baizik. Musika konposatzen aritzen garenok ez gara ordutegi bati lotuta ibiltzen, eta hemen ez diot inori molestatzen. Nire etxeak oso horma lodiak dauzkanez, jotzen hasten naizenean bizilagunak ez dira konturatu ere egiten. Usi herrixkan bizi naiz, Juslapeñako bailaran, Iruñeatik hurbil. Leku zoragarria da, eta jendea ere bai.\nRadio 3en 25. urteurreneko kontzertuan. Casa Encendida. Madrid. (Argazkia:Fernando Bravo).\nZer esan nahi du zuretzat Iruñeak, zure jaioterriak?\nHazten ikusi nauen herria da. Eta han daude nire lagunak. Leku ona da bizitzeko. Orokorrean, Nafarroa guztia da bizitzeko egokia.\nNolanahi ere, inoiz edo behin zuzendu diozu kritikarik. Sanfermingo festei, esaterako. Zer dela-eta?\nNi ez nago festen aurka, mutazioen aurka aurka. Nik ez dut edaten, eta sekula ez dut ulertu zergatik aldatzen den jendea uztailaren 6ko eguerditik aurrera, eta uztailaren 14ko gauerdian berriz ere bere onera itzultzen. Baina hori bakarrik ez: zikinkeria ere nazkagarria iruditzen zait, jendeak txiza edozein lekutan egitea, zaborra edonon eta edozein ordutan botatzea, emakumeak iraintzea, mozkorra egoteagatik jipoiak ematea... Hori sanoa baldin bada, ni zomorro bat izango naiz. Baina kritika hori ez diot Iruñeari bakarrik zuzentzen, baizik eta horrelako gauzak onartzen dituen beste edozein festari, Sanferminak, Vitoria/Gasteizko Amabirjin Zuriaren jaiak, Bilboko Aste Nagusia edo dena delakoa izan. Nik uste dut badagoela festak modu normalagoan ospatzeko modurik.\nBeraz, tradizioen etsai eta modernitatearen lagun-min, ala alderantziz?\nLekuz kanpo dauden tradizioen etsai. Onartezinak iruditzen zaizkit, adibidez, animaliekin astakeriak egitean dautzan tradizioak: asto bat hartu eta dorre batetik botatzea, antzarei lepoa bihurritzea, etab. Horrelako gauzak erabat burugabeak dira. Baina tradizio sano eta politak bai, gustatzen zaizkit.\nNola ikusten duzu Nafarroa gizartearen eta politikaren aldetik?\nNafarroan dena da muturrekoa. Baina probintziarik handienetakoa denez, ezberdintasun handiak daude iparraldearen eta hegoaldearen artean. Nolanahi ere, eskualderik onenetakoa da, gauza on pila bat dauzka. Adibidez, barazkiak. Mundialak dira. Azken batean, aberasgarria da Nafarroan ideia eta kultura ezberdinak biltzea.\nBusti zaitez. Nafarroa independientea, Euskadin ala Espainian?\nEz dakit. Argi dago Nafarroaren eta Euskal Herriaren artean lotura handia dagoela (hizkuntza, kultura, etab.), baina Nafarroaren geroari buruzko erabakia nafarrek hartu beharko lukete.\nAzkenaldian zerk eragin dizu kezka handiagorik, Euskal Jaieko okupek ala Corteseko uholdeek?\nBi arazo ezberdin dira. Euskal Jaieko gaztetxeari dagokionez, amorru handia ematen dit inolako laguntzari jaso gabe eta bizilagunen oniritziarekin kudeatzen den ekimen bat bat-batean ixtea, inolako negoziaketarik gabe. Erriberako uholdeena, berriz, arazo larriagoa da, sakonagoa, heavyagoa. Zorigaitza da.\nBukatzeko, nola ikusten du Aurora Beltránek bere burua hogeita hamar urte barru?\nEmakume zahar bat bezala. Nik asko maite dut adineko jendea. Tamalez, gaur egun ez ditugu lehen bezala errespetatzen, eta, hori gutxi balitz, batzuetan mespretxatu ere egiten ditugu. Zaharrek hainbeste daukate guri kontatu eta erakusteko! Ea zahartzarora ondo iristen naizen. Asti gehiago izango dut, eta, hori bai, jendeak errespetatu egingo nau.\nTahúres Zurdosek eta betiko bere liderra izango denak merezi duten bezala.\nIruñean jaio zen, 1964ko abuztuaren 26an, baina artean txikia zela handik oso hurbil dagoen Potasa herrira joan zen sendiarekin bizitzera. Ikasle ona zen, baina 6. OHOn zauri mingarria eragin zion etsipen latz bat izan zuen. Oinarrizko ikasketak amaitu ostean, Elektrizitateko ikastaro bat egin zuen, urtebetekoa, eta bete-betean musikaren munduan sartu zen.\nHamahiru urterekin hasi zen lehen abestiak konposatzen. Horietako bat, “Muerte ven”, Tahúres Zurdos taldaren azken diskoan dator.\nZazpi urtez Iruñeako Kontserbatorioan aritu zen ikasten, eta horietatik bost urte biolina jotzen eman zituen. Tarteka, lantxo batzuk egiten hasi zen: ikasleen etxeak garbitzen, musika eskolak ematen, etab.\n“Tahúres Zurdos“ taldean sartu baino lehen, “Belladona“ izeneko beste batean aritu zen. Musika-talde honek bere une gozoak ere bizitu zituen; Nafarroan zein inguruko probintzietan entzuten ziren haien abestiak.\nHogei urte bete zituenean, bere bizimodua bete-betean musikari eskaintzea erabaki zuen. Baina Aurora ez da abestiak konposatzera mugatzen; oso modu intimoan, olerkiak eta kontakizun laburrak idazten ditu. Ez du baztertzen egunen batean argitara emateko aukera, jendeari bere beste alderdia ezagutzera emateko.\nIrakurzalea da oso, eta kirolari ere eskaintzen dio eguneko tarteren bat, “baina matxakatu gabe; ondo sentitzeko”.\nDuela bi urte ezkondu egin zen. Seme-alabarik ez du. Juslapeña bailarako (Nafarroa) Usi herrixka txiki politean bizi da, gustura eta lasai, pozik bere buruarekin eta ingurukoekin. Eta, gainera, konposatzen jarraitzeko inspirazioa aurkitzen du bertan, bere bihotza musikaz betetzen jarraitzeko.\nTahúres Zurdos-i buruzko oinarrizko datuak\nTaldea osatzen duten kideak: Aurora Beltrán Gila; ahotsa eta gitarra. Manuel Beltrán Gila, “Lolo”, gitarra. Juan Manuel Ugarte, baxu-jolea. Javier Lizarazu, “Puntxes”, bateria.\nDiskografia: Estudioko zortzi disko: “Tahúres Zurdos”, 1988. “Tahuria”, 1990. “Nieve Negra”, 1991. “Árido”, 1992. “La caza”, 1994. “Azul”, 1996. “Tak”, 1998. “El tiempo de la luz”, 2000.\nBi bilduma: “Tahúres Zurdos XIII (I)”, eta “Tahúres Zurdos XIII (II)”.\nZuzeneko bat: “17 años”, 2004.\nAlbumik salduena: “Nieve Negra”, berrogeita hamar mila kopia baino gehiago.\nSariak: Musikaren sarietarako bi izendapen; bost urtez, jarraian, HeavyRock aldizkariak rock abeslari onenari ematen dion sariaren irabazle; eta hainbat irrati zein argitalpenek banantzen dituzten sari mordo bat.\nKontzerturik jendetsuena: Las Arenas, 1991n edo 1992an. Mikel Erentxunen emanaldiarekin batera, 40.000 lagunetik gora bildu ziren.\nInicio > EM 269 > Elkarrizketa


Nola egiten dugu lan? - Seprined, etxebizitzendako zerbitzu integral eta profesionala\nEtxebizitzendako zerbitzu integral eta profesionala behar al dituzu? Kontaktatu!\nBarne diseinu zerbitzuak\nInstalazio, konponketa eta mantenu zerbitzuak\nAseguru artekaritza zerbitzuak\nZure etxean erreforma bat egiteko garaia da!\nZure espazioak birbanatuko ditugu, zure paretak berriztuko ditugu, zure leihoak eta ateak konponduko ditugu, zure sukaldea eta bainugela berriztatuko ditugu…. zure etxebizitza zaharberrituko dugu eta zure gaurko beharretara egokituko dugu guztia zu etxebizitzatik atera gabe.\nKomunitatean erreformak egin behar badituzu, ahaztu zaitez gremio ezberdinen kontratazioaz eta zure urbanizazioaren zaharberritzea bateratu ezazu. Auzokideen komunitateetan erreformak, atarietan erreformak, fatxaden errehabilitazioa, irisgarritasuna bermatzeko obrak, efizientzia energetikoan hobekuntzak… Hori guztia eskaintzen dizugu.\nLokal komertzialak zaharberritzen ditugu, zure beharretara eta aktibitatera egokitzen ditugu lokal horiek eta industria eremuak moldatzen ditugu.\nOrain gainera Eraikinen Ikuskaritza Teknikoa (EIT) egiten dugu.\nGure oinarrizko filosofia honako hau da: THINK LOCAL FIRST & MADE IN EUSKADI.\n“Think Local First” (TFL) filosofia guretzat garrantzitsua da. Gure misioa da bertako enpresa independenteekin lan egitea, ez daitezela kate nazional edo internazionaletako kide izan. Hala, ekonomia lokal eta jasangarria sustatuko dugu Euskadin. Gure helburua da Euskadiko ekonomiaren transformazioa, bertako enpresa komunitatea indartuz eta negozio jasangarriak bultzatuz. Hori guztia sustatuko duten programak ditugu helburu, garapen ekonomiko jasangarria bideratuz.\n“Lehenik eta behin etxeko proiektuetan pentsatu behar dugula” defendatzen du TLFk lau arrazoi nagusiagatik:\nZURETZAT HOBETO: lanpostuak sortzen dira eta aukerak sustatzen dira.\nKOMUNITATEARENTZAT HOBETO: aberastasun lokala sortzen da.\nINGURUMENARENTZAT HOBETO: karbono emisioak murrizten dira.\nETORKIZUNARENTZAT HOBETO: Euskadin aberastasunaren banaketa zuzenagoa izango da eta iraunkorragoa. TFLk bertako enpresa independenteak eta haien kolaboratzaileak babesten ditu, ekonomia iraunkorraren mesedetan.\nArrasate Pasealekua 13, 20500 Mondragón, Gipuzkoa\n© 2022 Seprined, etxebizitzendako zerbitzu integral eta profesionala. Todos los derechos reservados.


Etxerako bidean, Baztan zuekin!\nData: abenduak 28, 2021\n"Denak batera, presoak etxera!" lelopean, Baztango Sortu eta Ernaik hainbat ekimen antolatu dituzte, hauek:\nAbenduaren 31n, 20.00etan, Elizondoko plazan, elkarretaratzea burutuko da, "Etxerako bidean, Baztan zuekin!" pankartaren atzean.\nUrtarrilaren 2an, 17.00etan, Amezti elkartean, "Izadi: espetxean jaiotako kontaketa" deitutako dokumentala eskainiko da eta txokolatada izango da bertaratzen direnentzat.\nAzkenik, urtarrilaren 8an, Baionan burutuko den manifestaziora joateko deialdia luzatu dute Sortu eta Ernaik, Baztandik autobusean joan nahi duenak, Intzan, Zubipuntan edo Ernaiko kideen bidez izena eman aha izango duelarik.


Berriki arte arrisku horiek berritzat edo emergentetzat hartu izan dira. Gaur egun ia lan-jarduera gehienetan daude arriskuak, eta lan-harreman berriek iragartzen digute gero eta gehiago izanen direla. Arrisku horiek saihesteko aurreikusi eta identifikatzea: horixe da enpresen gaur egungo beharra, askotariko kalteak eta haiekin lotutako kostuak saihestu nahi badira.\nPeril psikosozialak hautemateko, informazioa hemendik hartuko dugu:\nEnpresaren datu orokorrak: organigrama, ordutegi-sistema, soldatak, gora jotzeko prozedura, etab.\nPlantillako langileen ezaugarriak: sexua, adina, antzinatasuna enpresan eta lanpostuan, etab.\nLanpostuen definizioa eta deskribapen xehakatuak, egiten diren benetako lan eta egitekoak erakusten dituztenak, eskuragarri dauden baliabideak, etab.\nLangileak kudeatzeko datuak eskura izatea: absentismoa, langileen txandaketa, postuz aldatzeko eskaerak, zehapenak, etab.\nEnpresa batzordearen, segurtasun eta osasun batzordearen, prebentzio zerbitzuaren eta abarren aktak eta txostenak.\nArrisku psikosozialen ebaluazioa ez diren bestelako azterlanen emaitzak, enpresan daudenenak: plantillakoen gogobetetzea, lan giroarena...\nArrisku psikosozialen ataria\nBehaketa-metodoa tresna mugatua da gai psikosozialean, arriskua langile bakoitzak desberdin hautematen baitu.\nBileren bitartez langile guztiei kontsulta egitea talde homogeneoekin, lan-kargen gaineko galdera-zerrendekin, parte hartzeko prozedurak, autonomia-maila, burutzekin eta lankideekin balizko harreman-arazoak... Egiaztapen-zerrendak erabil daitezke, hala nola LNErena (2013)\nOsasunaren zainketaren emaitzak kontuan hartzea; maizko bajak eta/edo baja luzeak zenbait postutan, erasoengatiko istripuak, osasun mentaleko galde-sorten emaitzak (GHQ), hipertentsio arteriala, jokabide ez-osasuntsuen maiztasuna edo kasuak...


Mayo Plazako Amak pantaila handira | Jendartean\nHasiera » Gizartea » Mayo Plazako Amak pantaila handira\nMayo Plazako Amak pantaila handira\nAtalak: Gizartea, Zinema\nArgentinak sufritu zuen azken diktadura, 1976koa, oso gogoan dute oraindik herritarrek. Tortura ohikoa zen gerra zikinean 30.000 lagun “desagertu” ziren eta hori salatzeko Casa Rosada gobernu-etxearen aurrean biltzen hasi ziren desagertuen hainbat ama, Mayo Plazan (Buenos Aires). Gaur egun, elkarretaratzearekin jarraitzen dute ostegunero Mayo Plazako Ama ezagunek. Hogeita hamargarren urteurrena zela medio Madres dokumentala aurkeztu zuten iaz (Donostiako Zinemaldian proiektatua). Aurten berriz, martxan da fundatzaileetako baten historia lazgarria kontatzen duen pelikula egiteko proiektua: Azucena 375 días.\nAzucena Villaflor 1924an jaio zen, Buenos Aireseko probintzian. Ordezkari sindikal batekin ezkondua, lau seme-alaba izan zituen eta 1976ko azaroaren 30ean, “Berrantolatze Nazionalaren Prozesua” deituriko diktadura militarra hasi eta zortzi hilabetera, Nestor semea bahitu zuten. Semearen bila zeru-lurrak astindu ostean, bere egoera berdinean zeuden ama ugarirekin batera protestei ekin zieten eta hala sortu ziren Mayo Plazako Amak.\nNestorren bahiketa gertatu eta 375 egunera, ordea, hiru ama desagerrarazi zituzten, tartean Villaflor bera. Escuela Superior de Mecánica de la Armadara (ESMA, atxiloketa eta tortura gune klandestinoa) eraman eta ondoren Río de la Platako uretara bota zituzten. Itsasoak hondartzan utzitako gorpuetako bat Azucena Villaflorrena zela 2005ean ondorioztatu zuten laborategiek. Bere errautsak Mayo Plazan daude egun, eta bertan plaka batek gogoratzen du bere historia.\nAzucena 375 días filmak zehazki Azucenaren azken lau egunak ditu ardatz. Raúl Rodríguez izango da zuzendaria, Aída Bortnik gidoilaria eta Adriana Barraza mexikarra protagonista. Pelikula honekin, Amek urte luzez egin duten lanak protagonismoa hartuko du berriz. Hogeita hamar urte baino gehiago igaro diren arren, Amek desagertuen oroimena bizirik mantentzen dute oraindik, justizia eskatzen dute eta Argentinako bizitza sozial eta politikoan aktiboki hartzen dute parte (hala nola auzoak indartzeko ekimenekin edota politikari jakin batzuk babestuz).\nGurean, PP Espainiako Estatuan agintean zegoela Mayor Orejak ETA goraipatzea leporatu zien Amei eta horrek eragin zuen Espainiako hainbat lekutan zituzten laguntzak galtzea. Dena den, pentsatzen dutena beldurrik gabe esaten jarraitzen dute. Horren adibide ditugu ARGIAn plazaratutako ondorengo bi lanak:\n30 urteko ibilbideari buruzko liburuaren aurkezpena bideoan.\nHebe de Bonafini Mayo Plazako Amen bozeramaile ezagunenetakoari egindako elkarrizketa.


Организация контроля качества в сис...\nУрологические заболевания и перспек...\nJuan Arbulu, Teacher of Biology and Anatomy\nOso erabilgarria !!\nLan partekatua eta informaziopertsonala kudeatzeko aplikazioa Arizmendi Ikastola Lanbide Heziketa Juan Arbulu juarbulu@gmail.com\n1.- Zer da Google Sites?2.- Orrialdea sortzen3.- Orrialde motak4.- Orrialdea diseinatzen5.- Orrialdea idazten6.- Nabigazio menua7.- Pribatua/Partekatua8.- Erabiltzaile rolak9.- Laguntza eta adibideak\nZer da Google Sites?\nGoogle-ek web orrialdeak diseinatzeko eskaintzen duen aplikazioa da.Aplikazioa erabiltzeko Google-eko kontua eduki behar da.\nHelburuaren arabera horrelako orrialdea\nOrrialdeak diseinatzeko eredu desberdinak aurkezten ditu.\nSites ugari sortzeko aukera ematen du\nLehenik eta behin egin beharrekoaOrrialdearen plantilla aukeratu ondoren IZENA hautatu behar da\nIdazten hasi aurretikSortu berri dugun Sites-aren egitura.\nOrrialdeak idazten / eraikitzenOrrialdeak eraikitzeko testu prozesadore nahiko sinple eta errazaz baliatzen da.\nOrrialdera zer igo?Testua, irudiak, bideoak, aurkibideak eta beste hainbat elementu. Ez dugu ahaztu behar gadget-ak ere igotzeko aukera ematen digula.\nOrrialdera zer igo?Google Docs-en ditugun testu, aurkezpen eta kalkulu orriakzuzenean igotzeko aukera ere ematen digu.\nOrrialde mota desberdinakEduki motaren arabera orrialde mota desberdinak hautatzeko aukera ematen du: web orrialdea, berriak, artxibadorea eta zerrenda.\nOrrialde mota desberdinakArtxibadorea: karpetetan antolatu eta deskargatu daitezkeenartxiboen bilduma bat da.\nOrrialde mota desberdinakBerriak: blog baten itxura duen orrialdea da. RSS sindikatzekoaukera ere ematen du.\nOrrialde mota desberdinakAurreko bi orrialde motetan artxiboak igotzeko eta iruzkinakegiteko aukera ematen du.\nOrrialde mota desberdinakZerrendak: Eremu desberdinak dituzten elementuen(zereginak, estekak, bibliografia, ...) multzo bat da.\nOrrialde mota desberdinakZerrenda diseinatzeko aukera desberdinak ditu Sites-ek. Pertsonalizatu daitezke. Artxiboak igo eta iruzkinak egitea ere bermatzen du.\nOrrialde mota desberdinakLeku publikoak zein pribatuak sortu daitezke.\nOrrialde mota desberdinakLana partekatzeko aukera ere eskaintzen du.\nOrrialdea diseinatzenSites-aren diseinua egokitzeko hurrengoko pausuak jarraitubehar dira: ● Ekintza gehiago ○ Diseinuaren aurkezpena 1. Lekuaren diseinua aldatu 2. Goiburua 1. Logotipoa aldatu 3. Aldameneko menua aldatu 4. Orri-oina aldatu\nOrrialdea diseinatzenLekua hautatzerakoan bere diseinua pertsonalizatu daiteke\nOrrialdea diseinatzenLekuaren konfigurazio parametroak ere alda daitezke.\nOrrialdea diseinatzenLekuaren logotipoa ere egokitu daiteke.\nOrrialdea diseinatzenOrrialdea bera errenkada eta zutabeetan ere antolatu daiteke\nOrrialdea idaztenOrrialdean erabilera erraza duen testu prozesadore dago. Edizioa menuaren bitartez testua idatzi eta dagokion formatua eman diezaioket.\nOrrialdea idaztenEsteka ere txeratu ditzaket: Web orri batetara edota leku bereko beste orrialde batetara.\nOrrialdea idaztenIrudiak ere txertatu daitezke.\nOrrialdea idaztenEdukien aurkibide eta azpi orrialdeen aurkibide bat txertatu daiteke.\nOrrialdea idaztenGoogle-ek dituen beste erreminta batzuk ere txertatu daitezke.\nOrrialdea idaztenGoogle erremintak: Egutegia\nOrrialdea idaztenGoogle erremintak: Aurkezpenak\nOrrialdea idaztenGoogle erremintak: Formularioak\nOrrialdea idaztenGoogle erremintak: PDF dokumentuak txertatu.\nOrrialdea idaztenGoogle erremintak: Mapak\nOrrialdea idaztenGoogle erremintak: PICASA web aurkezpenak/argazkiak\nOrrialdea idaztenGoogle erremintak: Bideoak\nOrrialdea idaztenEta beste hainbat Gadgets-ak.\nOrrialdeen artean nabigatzen.Menuak arakatzen.\nNabigazio menuaOrrialde bat sortzen dugunean nabigazio menuan agertzen da.\nNabigazio menuaOrrialdeak sortzen goazen neurrian nabigazio menua hedatuzdoa.\nNabigazio menuaAlboko nabigazio menua editatzen.\nNabigazio menuaAlboko menua editatzen: publikatutako elementuak ikusdaitezke.\nNabigazio menuaAlboko menua editatzen: nabigazio menua konfiguratu daiteke.\nNabigazio menuaAlboko menua editatzen: elementu berriak gehitu.\nNabigazio menuaAlboko menua editatzen: menuan agertuko diren orrialdeakhautatzen.\nNabigazio menuaAlboko menua editatzen: beste web orrietara estekak egindaitezke.\nNabigazio menuaAlboko menua editatzen: tokiaren diseinua ere aldatu daiteke.\nNabigazio menuaMenu horizontala\nNabigazio menuaMenu horizontala aktibatzeko lekuaren diseinua egokitu beharda.\nNabigazio menuaMenu horizontalean agertu nahi ditugun orrialdeak hautatu eginbehar dira. Menuaren estiloa ere aukera dezakegu.\nLeku pribatua ala partekatuaLeku motak: pribatuak / partekatuak\nLeku pribatua ala partekatuaPribatua ala partekatua konfiguratzeko --> Más acciones -->Permisos del sitio --> Configurar\nLeku pribatua ala partekatua● Publikoa: edonork ikus dezake.● Pribatua: gonbidapena behar da ikusteko.● Ezaugarri hau edozein momentutan konfiguratu daiteke.\nErabiltzaileen rolak1. Jabeak2. Irakurleak3. Kolaboratzaileak\nErabiltzaileen rolak1.- JABEA: Tokia kudeatu. ● Eduki berriak gehitu edota dagoena ezabatu daiteke. ● Erabiltzaileak kudeatu daiteke. ● Sites-aren diseinua aldatu daiteke.\nErabiltzaileen rolak2.- IRAKURLEAK: ● Sites publiko bat ikus/irakurri dezakete. ● Sites pribatu bat gonbidapenez ikus/irakurri dezakete. ● Ezin dute ezer editatu/aldatu.\nErabiltzaileen rolak3.- LANKIDEAK (Kolaboratzaileak): ● Eduki berriak sortu eta dagoena alda dezakete. ● Iruzkinak idatzi dezakete. ● Artxiboak igo dezakete.\nErabiltzaileen rolakBerrikusketak egiteko aukera ematen du.\nErabiltzaileen rolakIraganeko bertsioak berreskuratu daitezke.\nErabiltzaileen rolakSites-ean egondako aldaketen berri izateko aukera.Jabeak eta lankideak bakarrik suskribatu daitezke.\nErabiltzaileen rolakOrrialde batzuren suskripzioa egiteko aukera ere ematen du.\nErabiltzaileen rolakSites-aren irakurle guztiak berrietako orrialdeetan egondako aldaketen berri jasotzeko aukera dute.\nErabiltzaileen rolakSites-ean egondako nobedadeak kontsultatu daitezke.\nLaguntza eta adibideakGoogle-ek eskaintzen duen laguntza (on line): https://sites.google.com/support/?hl=esGoogle Sites adibide batzuk: https://sites.google.com/site/wgpconsulting/Home/links-to-google-sites-examples http://www.goopal.org/ http://www.siteshelp.com/google-sites-examples/best-google-sites-examplesGoogle Sites manuala: http://dl.dropbox.com/u/691267/Manual%20Google%20sites.pdf\nJuan Arbulu @jarbulu jarbulu@arizmendi.ikastola.net jarbulu@arizmendikide.netArizmendi Ikastola Lanbide Heziketa 2011ko Ekaina\nУрологические заболевания и перспективы урологической помощи Липецкой области


Osoko bilkura 24ko otsailaren 27tik 2014ra (Estrasburgo) - EBko berriemailea\nAzpimarratzekoak dira: CO2 isuriak: auto garbiagoak 2020rako. EBn saldutako auto berrien CO2 isurketen muga 130ean 2015 g / km-tik 95 g / km-ra murriztuko da 2020rako, asteartean bozkatuko den legediaren proiektuaren arabera ( Otsailak 25). Testuak, jada modu informalean EBko ministroekin adostutakoak, bidea irekitzen du 2020tik aurrera murrizketa gehiago lortzeko, eta isurien azterketarako protokolo berria sartzea aurreikusten du, benetako gidatzeko baldintzak hobeto islatuko dituena.\nOkerren ondasunak konfiskatzea\nEstatu kideek gaizkileen ondasunak trazatu, izoztu, kudeatu eta konfiskatzea errazteko EBko arau guztiak bozkatuko dira otsailaren 25ean. Gaur egun, droga trafikoa, faltsifikazioa, pertsonen trafikoa eta arma txikien kontrabandoa bezalako delituetatik lortutakoaren% 1 baino gutxiago izoztu eta konfiskatu egiten da.\nEBko herritarren behartsuenei 2014-2020rako laguntzak\nHerritar behartsuenei EBko laguntza 2020ra arte luzatuko da eta 3.5 mila milioi eurotan mantenduko da Parlamentuari esker. Ministroen Kontseiluarekin asteartean bozketan onartuko den akordio informalak Fondoa berehala erabat funtzionatzen duela bermatzen du, 1ko urtarrilaren 2014etik aurrera fakturak estaltzen dituela.\nBozkatu autoak salbatzeko larrialdi deien sistemari buruz\nSalbamendu zerbitzuak automatikoki istripuen aurrean automatikoki ohartarazten dituzten larrialdi deien gailuak 2015eko urrian auto eta furgoneta arineko modelo berri guztietara egokitu beharko lirateke asteazkenean bozkatu beharreko arauen zirriborroaren arabera. "ECall" teknologiak 112 larrialdi zenbakia erabiliko luke erreskateak istripu eszenatokietara azkarrago iristeko, horrela bizitza salbatzeko eta zauriak murrizteko.\nTabakoari buruzko zuzentaraua Parlamentuan behin betiko bozketarako ezarri da\nTabako produktuak gazteentzat gutxiago erakartzeko legedia bozkatuko da asteazkenean (otsailak 26). EBko ministroekin modu informalean adostuta dagoenean, pakete guztiek azaleraren% 65 estaltzen duten osasun abisua eraman beharko lukete. Zigarro elektronikoak arautuko lirateke, sendagai gisa, sendatzeko edo prebenitzeko propietate gisa aurkezten badira edo tabako produktu gisa aurkezten badira.\nAseguruak: eurodiputatuek aholku zintzoak eta letra txikiaren amaiera eskatu behar dute\nAseguru artekariek eta saltzaileek bezeroei aholkuak emateko arau berriak asteartean eztabaidatuko dira eta asteazkenean bozkatuko dira. Europar Batasuneko indarrean dagoen zuzentaraua eguneratuta, europarlamentariek informazio bidegabea edo engainagarria, hala nola letra txikia eta marketin komunikazioa barne, amaitzea dute helburu, eta Europan aseguruak saltzeko moduari buruzko arauak gehiago bateratu.\nEB-Suitza harremanak sutan\nEBko herrialdeetatik datorren immigrazioa galarazteko Suitzak otsailaren 9an egin duen erreferendumaren inguruko eztabaida eztabaidatuko dute asteazken goizean talde politikoetako buruzagiek. Aldeko gehiengoa% 50.3 zen.\nEBren ekintza Ukrainan indarkeria areagotzeari uzteko\nAsteazken arratsaldean eztabaidatuko dira EBko zigor posibleak eta Ukrainan istilu bortitzak gelditzeko ahalegin diplomatikoak egitea. Eurodiputatuek ostegunean (otsailak 27) bozkatuko dute ebazpena.\nEserleku formala Miloš Zeman Txekiako presidentearekin\nMiloš Zeman Txekiar Errepublikako presidenteak hitzaldi formala emango du asteazken eguerdian. Zeman, 1998tik 2002ra lehen ministro izan zena, herrialdeko lehen hautetsi zuzena izan zen 2013ko martxoan.\nEB erakargarriagoa bihurtzea atzerriko ikasle eta ikertzaileentzat\nBozkatu bisitarik gabeko Schengen eremura bidaiatzea Moldaviako herritarrei\nTrenbideen erreforma: eurodiputatuek merkatuan sartzeko oztopoak kendu nahi dituzte bidaiarien zerbitzuak bultzatzeko\n"Gazte Bermea" planen aurrerapena, gazteak lanpostuetara sartzeko\nMigratzaile klandestinoak itzultzeko EBren eta Turkiaren akordioaren botoa\nIrak: eurodiputatuek Anbar probintzian indarkeria piztea eztabaidatuko dute\nMugaz gaindiko krimenen ikerketak erraztea\nEuropako atxiloketa agindu arauak berrikustea\nLineako zerbitzu publikoak guztientzat eskuragarri bihurtzea\nIndonesia: eurodiputatuek baso tropikalaren suntsiketari aurre egiteko akordioa babestuko dute\nKoordinazio ekonomikoak gehiago eman behar du enpleguan eta hazkundean\nEuropar Batasuneko giza eskubideen akatsei aurre egitea\nZigortu bezeroa, ez emagaldua\nKopiatze pribatuko kanonak eta artisten diru-sarrerak orekatzea\nBisarik gabeko bidaia ACPko 16 herrialde, EAE, Kolonbia eta Perurako\nWatch Osoko zuzeneko bidez EP Live EuroparlTV. Europako Parlamentuak Press Service webgunean. Europako Parlamentuak Audiovisual Services Media for\nGai erlazionatuak:indarkeria areagotzea UkrainanEB-Suitza harremanakezaugarrifull-imageasegurubizitza salbatzeko autoentzako larrialdi deien sistemaMiloš Zeman\nClaude Moraes datuen babesari buruz: "Herritarren eskubideak babestea beti da lehena"


2 Bagaudak testuinguru zabalean\nLatifundisten gehiegikerien eta agintari erromatarrek ezarritako zergak ordaintzearen aurka asaldatu ziren nekazariak, baina ez zuten arrakastarik izan, eta altxamendu bakoitzean zapaldu egin zituzten. Baskoien lurraldeetan gertatu ziren bereziki bagauden altxamenduak: Pirinioen bi aldeetako Euskal Herrian urte askotan iraun zuen matxinadak, 269. urtean hasi eta 285ean Diokleziano enperadoreak amaiera eman zion arte. Bagauden matxinada nagusia V. mendearen lehen partean izan zen, Euskal Herriko lurraldeetan (iparraldean nahiz hegoaldean). Erromatar inperioa gainbehera zetorren aipatu mendean eta bisigodoen presioa gogortuz; aldi berean, egonezin soziala areagotu egin zen; euskaldunak beren askatasunaren alde borrokatu ziren[erreferentzia behar]. Asterio jeneral erromatarraren aurka 441ean borrokatu ondoren, 443an Merobaudesen tropa erromatarren aurka galdu zuten bagaudek Aracaelin (gaur egungo Uharte Arakil edo Araciel izeneko Erdi Aroko herri hustua, Corella ondoan). Ondoko urteetan, militar erromatar (Basilio jenerala) nahiz bisigodoekin (Teodoriko II.aren tropekin) borrokan jarraitu zuten, 456 arte.\nEztabaida historiografikoak bi aukera eskaintzen ditu: gizarte-mugimendua edo nazio-mugimendua[erreferentzia behar].\nBaina ezaugarri horiekin bakarrik ezin da mugimendu hura nolakoa zen guztiz esplikatu, eta historialariak ez dira ados jartzen; beraz, auzi hori, ziur asko, hobeto azaldu daiteke arazoaren bi alderdiak kontuan hartuta: Koldo Larrañaga irakaslearen esanetan, latifundistak vs. lur jabe txikiak alde batetik; eta bestetik, abeltzaintzan oinarritutako bizimodu indigena tradizionala vs. latindar jatorriko nekazal egitura.\n↑ Euskal herriaren historiaz. Servicio Editorial, Universidad del País Vasco 1985- ISBN 84-7585-022-7. PMC 434469635. (Noiz kontsultatua: 2020-02-08).


Igandean, ekainak 17, hainbat erakunde zeinen artean CNT aurkitzen den, faxismoari aurre egin zioten miliziano, gudari eta emakumeak omendu zituzten.\n“Erakunde guztiek Oroimen Historikoaren Euskal Legea aldarrikatzen dugu”, erakunde anarkosindikalistak esan du.\nIgandean, hamabi urte geroago, Aterpe 1936 bultzatu zuten erakundeek Artxandako La Huella (Bilbo) faxismoari aurre egin zioten pertsonak omendu zituzten, urtero egiten den bezala. “Gomuta edo oroitzapen hau errepresioaren eta diktaduraren ondorioak pairatu zituen belaunaldi horretako kide guztiengana hedatu behar dugu”, azpimarratu du erakunde anarkosindikalistak, “gizon-emakume haien adibidea jarraibide eta biderakusle” izan behar delako, “duintasunez, eta belaunaldi berrietako kideei emateko”.\n2003. urtetik Eusko Jaurlaritzak, eta 2013.etik GOGORA institutuaren bidez, Aranzadi Zientzia Elkartearen eta oroimen historikoari lotutako beste elkarte batzuen laguntzaz, ikerlan ugari egin dira desagertutako pertsonak, fusilatutakoak eta errepresaliatutakoak identifikatu eta berreskuratzeko. Hala ere, “hau ez da nahikoa”, azpimarratu du CNTk. “Oroimen Historikoaren Euskal Legea aldarrikatzen dugu, eskatzen ari garena ez da guraria edo apeta, baizik eta legezko eskubidea”, gehitu du. Erakundearen hitzetan, “azken finean, gizakioi zor zaiguna da aldarrikapenaren xedea: egia, justizia, egindako kaltea konpontzea eta errepresaliatutako nahiz eraildako pertsonen duintasuna eta ohorea aitortzea eta leheneratzea”.\nErakunde deitzaileak CNT, ELA-STV eta UGT sindikatuak, FAL – Anselmo Lorenzo Ikasketa Libertarioen Fundazioa, Sabino Arana, Eusko Lurra, Ramón Rubial, Manu Robles-Arangiz Institutua eta Fundación de Investigaciones Marxistas fundazioak eta EAJ-PNV, PSE-PSOE, EAE-ANV eta PCE-EPK alderdi politikoak izan ziren.\nCNT leku berean baina uztailaren 19an egingo den omenaldian parte hartzeko deia egin zuen ere. “Egun horretan 1936ko uztailaren 19an faxismoa gelditu zuten anarkosindikalistak omenduko ditugu, hauek Europan egin den Iraultza Sozialik handiena egin baitzuten”.\nArgazkiak: https://www.flickr.com/photos/txeng/ eta Thais Martin


Bernécourt - Wikipedia, entziklopedia askea.\nFlirey, Grosrouvres, Hamonville, Mandres-aux-Quatre-Tours, Noviant-aux-Prés eta Seicheprey\n81 (%46) 98 (%55.7)\nBernécourt Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 171 biztanle zituen.\n2007an Bernécourt udalerrian erroldatutako biztanleak 171 ziren. Familiak 68 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 28 seme-alabarik gabeko familiak ziren, 20 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 83 etxebizitza zeuden, 69 familiaren etxebizitza nagusia ziren, 9 bigarren erresidentzia ziren eta 4 hutsik zeuden. 77 etxeak ziren eta 4 apartamentuak ziren. 69 etxebizitza nagusietatik 58 bere jabearen bizilekua ziren, 7 alokairuan okupaturik zeuden eta 4 doan lagata zeuden; 2 etxek bi gela zituzten, 4 etxek hiru zituzten, 17 etxek lau zituzten eta 46 etxek bost zituzten. 58 etxek euren parking plaza propioa zuten azpian. 26 etxetan ibilgailu bat zegoen eta 37 etxetan bat baino gehiago zituzten.\nBernécourt udalerriko biztanleria-piramidea 2009an .\n2007an lan egiteko adina zuten pertsonak 109 ziren, horien artean 79 aktiboak ziren eta 30 inaktiboak ziren. 79 pertsona aktiboetatik 76 lanean zeuden (47 gizon eta 29 emakume) eta 3 langabezian zeuden (3 emakume eta 3 emakume). 30 pertsona inaktiboetatik 14 erretiraturik zeuden, 8 ikasten zeuden eta 8 "bestelako inaktibo" gisa sailkaturik zeuden.\n2009an Bernécourt udalerrian 69 unitate fiskal zeuden, 175,5 pertsonek osaturik. Pertsona bakoitzeko diru-sarrera fiskalaren mediana urteko 17.962 euro zen.\n2007an zeuden 10 komertzioetatik, 1 erauzte enpresa zen, 2 eraikuntza enpresak ziren, 2 ibilgailuen saltze eta konpontze enpresak ziren, 3 garraio enpresak ziren, 1 ostalaritza eta jatetxe enpresa zen eta 1 higiezinen enpresa zen.\n2009an zeuden norbanakoentzako 3 zerbitzu publikoetatik, 1 jendarmeria zen, 1 zurgina eta 1 argiketaria.\n2000. urtean Bernécourt udalerrian 14 nekazaritza-ustiategi zeuden, 1.000 hektarea erabiltzen.\nBNF: 152641329 (data)


Nafarroako Euskararen Fonoteka - Ahotsak.eus\nPegenauteren zuzendaritzaren ardatzetako bat da euskalkien ikerketa bultzatzea, eta 1999an hitzarmena sinatu zuen Euskal Kultur Erakundearekin, Fonotekaren proiektua garatzeko. Lehen zatia Nafarroako Unibertsitate Publikoak egin zuen, eta gero Elea enpresak garatu du.\nHainbat ikerlarik bildutako materiala erabili da: Jose Maria Satrustegi, Iñaki Camino, Iñaki Gaminde, Orreaga Ibarra, Patziku Perurena, Kike Diez de Ultzurrune. Beste zenbait proiektutan jasotako ere gehitu dute:\n1990ean toponimia lanak egiteko hainbat herritan bildu ziren inkestak.\nEuskaltzaindiaren Hizkuntza Atlasa\nEuskal Herriko Atlas Etnolinguistikoa\nHainbat unibertsitatetako fondoak.\nBestalde, Nafarroako Gobernuak Mintzoak izeneko grabazio sorta argitaratu eta kaleratu zuen 1990ean eta 1993an. Halaber, bildutakoaren artean, badira Xorroxin, Euskalerria, Esan Erran, Irati eta Irulegi irratietan jasotako grabazioak ere.\nEuskalkietako 2.200 grabazioak daude entzungai Zuzendaritza Nagusiaren egoitzan. Hona datu batzuk:\nAezkeraz laurogei grabazio daude.\nBaztaneraz ehun eta hemezortzi.\nGoi nafarreran zazpiehun baino gehiago.\nZaraitzueraz hogeita hamar.\nNafarroako gipuzkeraz ehun eta laurogeita hamar.\nOraindik ezin dira entzun\nAzken berrogei urtetan egindako euskarazko grabazioak digitalizatu dira eta horien artxiboa (katalogoa) sarean jarri da. Grabazio bildumaren gaineko informazioa aurkezten da webgunean: egilea, laburpena, grabazio urtea, hiztuna, soinu kalitatea, kontsulta, ikertzailea\nBaina, oraingoz, ezin dira grabazioak entzun. Internet bidez grabazioak entzun ahal izateko lanean ari dira arduradunak eta zehazteke dago noiz jarriko diren grabazioak sarean.\nEgun, grabazioak entzun ahal izateko hitzordua eskatu behar da: 948 42 64 58 telefonoan, edo helbide elektronikoz.


Kalkulu-orrietan inprimatze-tarteak erabiltzea\nOrri batean inprimatze-tarteak definitzea\nKalkulu-orri bateko zein gelaxka-barruti inprimatuko den defini dezakezu.\nInprimatzeko definitutako tartekoak ez diren gelaxkak ez dira inprimatuko edo esportatuko. Inprimatze-tarterik definitu gabeko orriak ez dira inprimatuko edo PDF fitxategi batera esportatuko, baldin eta dokumentua ez bada Excel formatukoa.\nExcel formatuan irekitako fitxategietan, inprimatze-tarterik definitu gabeko orri guztiak inprimatuko dira. Gauza bera gertatzen da Excel formatuko kalkulu-orri bat PDF fitxategi batera esportatzean.\nInprimatze-tarte bat definitzeko\nAukeratu Formatua - Inprimatze-tarteak - Definitu.\nInprimatze-tarte batean gelaxkak gehitzeko\nHautatu lehendik dagoen inprimatze-tartean gehitu nahi dituzun gelaxkak.\nAukeratu Formatua - Inprimatze-tarteak - Gehitu.\nInprimatze-tarte bat garbitzeko\nAukeratu Formatua - Inprimatze-tarteak - Garbitu.\nOrrialde-jauziaren aurrebista erabiltzea inprimatze-tarteak editatzeko\nOrrialde-jauziaren aurrebistan, inprimatze-tarteak eta orrialde-jauzien areak ertz urdin batekin markatzen dira, eta zentratutako orrialde-zenbaki gris bat edukitzen dute. Inprimatzekoak ez diren areek atzeko plano gris bat edukitzen dute.\nOrrialde-jauziaren area berri bat definitzeko, arrastatu ertza kokagune berri batera. Orrialde-jauziaren area berri bat definitzen duzunean, orrialde-jauzi automatiko bat ordezten du eskuzko orrialde-jauzi batek.\nInprimatze-tarteak ikusteko eta editatzeko\nOrrialde-jauziaren aurrebista aukeraren zoom lehenetsia aldatzeko, egin klik bikoitza Egoera barrako ehunekoaren balioan, eta hautatu zoom-faktore berri bat.\nInprimatze-tarte baten tamaina aldatzeko, arrastatu tartearen ertz bat kokagune berri batera.\nInprimatze-tarte bateko eskuzko orrialde-jauzi bat ezabatzeko, arrastatu orrialde-jauziaren ertza inprimatze-tartetik kanpora.\nInprimatze-tarte bat garbitzeko, arrastatu tartearen ertz bat tartearen kontrako ertzera.\nOrrialde-jauziaren aurrebista leihotik irteteko, aukeratu Ikusi - Normala.\nTitle is: Kalkulu-orrietan inprimatze-tarteak erabiltzea


AI-1. ATTUNA KASKA ZURIA, PUTZ EGIN ETA….KONTUZ! – ARANIPUINAK – Aranguren Ibarreko Udala\nAI-1. ATTUNA KASKA ZURIA, PUTZ EGIN ETA….KONTUZ! – ARANIPUINAK\n7 kilometro inguruko ibilbidea da. Familian egin daitekeen ibilbide zirkularra, Irulegi IPko aparkalekuaren parean hasten dena. Bidea egiten dugun bitartean, Mugazuri, Xubingo, Beloaran, Sankin, Iturtxiki eta Lezkairu antzinako toponimoak non kokatzen diren jakiteaz gain, hainbat haur-parketan eta skatepark batean jolasteko aukera izango dugu, askaldegi batean indarberritzekoa eta Mugarteako belaki-lorategiak ikustekoa.\nHasiera: Irulegi IParen parean (Mutiloa)\nDistantzia: 7,27 km.\nDesnibela: 236 m.\nGehieneko altuera: 501 m.\nDenbora: ordu 1 eta 40 minutu\nIbilbide mota: zirkularra\nibilbideari buruzko informazio gehiago pdf formatuan deskargatu (7MB tamaina)\nWikiloc-en ibilbidea ireki eta deskargatu.\nArreta berezia jarri errepide-gurutzaketetan, ez zaitez despistatu.\nEuria egiten duenean, bide-tarte batzuetan lokatz asko izaten ahal da.\nATTUNA KASKA ZURIA, PUTZ EGIN ETA….KONTUZ!\nAne, Mikel, Markel eta Miren Xubingo izeneko lekutik gertu zeuden aitzineko Mutiloara eraman zituen zerbait gertatu zenean. Tartalorengandik ihes egiten dute Iturtxiki eta Lezkairu izeneko lekuetan zehar. Agian zu ere joan zintezke garai hartara…\nIBILBIDEA HASI AURRETIK\nLehenik eta behin Ventura Ruizen ipuina, ibilaldia egin aurretik ikustea aholkatzen dizuegu, etxean edo ibilbidearen hasieran, Tablet edo telefonoaren bidez.\nEtxetik atera baino lehen wikilokeko ibilbidea deskargatu dezakezue eta bideari buruzko informazio gehiago duen PDFa deskargatu eta inprimatu (7MB tamaina).\nOndoren, ibilalditxoa egin eta istorioaren kokaguneak bisitatzeko gonbidapena luzatzen dizuegu:\nIbilbide hau zirkularra da eta Irulegi I.P.-ko aparkalekuaren parean hasi eta amaitzen da. Bidea pistatik doa batez ere eta tarteren batean Sadar ertzetik. Sadar toponimoa “zador” hitzarekin lotuta dago —sakona, sartua— ibaiak, bere ibilbide osoan, ibilgu sakona eta estua baitu.\nBurdinazko lehen zubia zeharkatu ondoren, Mugazuri izeneko parajearekin egingo dugu topo (mugarri zuria). Mutiloa goitik ikusi ondoren, Xubingo (zubitxo) izeneko lekutik pasatuko gara. Bideak harrizko zubi bat zeharkatzen du, eta, ziur aski, zubi horrek emango zion izena eremuari.\nIbaiaren ertzetik jarraitu ondoren, azpitik gurutzatuko dugu PA-30, eta Beloaran izeneko parajearekin egingo dugu topo (haran-ek horrelako toponimo txikiagoetan, sakonune esan nahi izan ohi du). PA-30 errepidearen ondoan dagoen pistatik jarraituko dugu Sankin izeneko terminora iritsi arte (euskal jatorriko antzinako izena bada ere, ez da bere esanahia ezagutzen).\nAurrerago berriz ere ingurabidea gurutzatuko dugu, oraingoan gainetik pasatzen den zubitik, eta berriro ere Mutiloa goitik ikusiko dugu. Handik, Santxiki pasealekura jaitsiko gara. Pasealeku honen izenak bi toponimo zaharren konbinazioan du jatorria, Sankin eta Iturtxiki.\nIturtxiki zen gaur egun Santxikiko aintzira eta haren inguruak dauden lekuaren izen zaharra. Iturtxikik iturri txikia edo iturburua esan nahi du. Orain lakua dagoen tokian iturburua zegoen aurretik, baita sahats negarti handi bat eta baratze txiki bat ere. Santxikiko urbanizazioa egin zen unean, iturburua aintzira egiteko aprobetxatu zen eta sahatsa urertzean mantendu zen, nahiz eta geroago hil zen eta moztu behar izan zen.\nIbilbideak orain dela gutxi Mugartea izena hartu duten urbanizazioa eta parkean zehar jarraitzen du. Mugartea izena jarri zitzaien Iruñearekin muga egiten dutelako. Mutiloaren goiko ikuspegiaz gozatzeko aukera izango dugu berriz ere eta ondoren Mugarteako putzura iritsiko gara. Han, lezkak (kanaberen lastoa) aurkituko ditugu. Gaur egun, bertan oraindik ere bakarrik ateratzen den landarea da, eta antzinatik ematen dio izena lekuari: Lezkairu. Izen hori XIII. mendeko dokumentazioan aurkitu da, eta gaur egun Mugarteako baltsa dagoen eremua, inguru horretako zati zen.\nIbilbide hau Irulegi IPko parkinaren parean hasiko da. Bertatik atera eta eskuin aldera hartuko dugu. Agrobioteknologia Institutuaren parean dagoen errotondako zebra bidea gurutzatu eta zubia zeharkatuko dugu. Zubiaren amaieran SADAR ibaiaren ondoan dagoen belardira sartu eta erreka ertzetik joango gara argazkian ageri den burdinazko zubia gurutzatu arte.\nAurrez-aurre dugun parajeak MUGAZURI du antzinako izena.\nSADARren ibilbidean sartuko gara eta ezker aldera hartuko dugu.\nSadar euskal hitza da. Batzuek “zador” hitzarekin lotzen dute (sakona, artekatua), errekak bere ibilbide osoan zehar ubide sakon eta estua baitu. Beste batzuek Zegamako “Saadar” parajearekin lotzen dute, Tartaloren legenden lekuko.\nErreka bazterreko zuhaitzetan San Pedro eta Irulegi eskoletako haurrek margotutako kutxa-habiak ikusiko ditugu, argazkikoa bezalakoak. Kutxa horiek erreka bazterreko txori intsektujaleentzako dira.\nPixka bat aurrerago, erreka bazterra utzi eta eskuin aldera joango gara, Unibertsitateko pasealekutik Idoi plazarako sarrera topatu arte (plaza horrek Idoi izena Zolinako toponimotik hartu zuen). Idoi plazan txikienek bertako jolas parkeaz gozatu ahalko dute, zuzen ikusten den bulebarretik aurrera jarraitu baino lehen.\nBehin bulebarraren bukaerara iritsita, Mutilnova pasealekuan, eskuin aldera hartuko dugu.\nKalearen bukaeran argazkian ageri den bidea hartuko dugu. Goranzko bidean, Mutiloa goitik ikusteko aukera paregabea izango dugu.\nGora iristean, industrialdea eskuin aldean utzi eta errepidea gurutzatu gabe, espaloitik jarraituko dugu. Bertatik Kiroldegia, skate park, eskola… ikusiko ditugu.\nErrepidea gurutzatu gabe, behera joango gara, ezkerrera, espaloitik San Pedro IPra iristen garen arte. Zebra-bidea gurutzatu eta ezker aldera hartuko dugu, berriz ere Sadar errekaren ertzeko berdegunera iritsi arte.\nEzkerrean utzi dugun eskolaren ondoko zubitik aurrerago topatuko dugun harrizko zubira arte dagoen lur eremuak XUBINGO izena zuen, antzina (zubi txikia).\nZiur aski hauxe izango da XUBINGO eremuari izena ematen zion zubia.\nHementxe ari ziren Ane eta Mikel patxadaz arratsaldea lasai pasatzen, Markel eta Miren iritsi zirenean. Gaur ere belardia txikoriaz eta attuna kaxkazuriz beteta al dago?\nZubi honetan abestu zuen Mirenek antzinako Mutiloara eraman zituen Attuna kaskazuriaren abestia. Attuna bat hartu eta probatu nahi al duzue zuek ere?\n(putz egin eta)\nZubia gurutzatu eta parez-pare ikusiko dugun koloretako etxea Mutiloako etxerik zaharrenetarikoa da (1969koa).\nSadar ertzetik doan bideari eskuinera jarraituko diogu.\nBide honetan hegazti asko topatu ditzakegu: urretxindorra, zozoa, okila…\nEa zuek ere Anek eta Mikelek bezala okilaren mintzoa entzuten duzuen: toko, toko, toko, tok…. Zorte on!\nBidean aurrera eginez, errepidea gurutzatu eta autopistaren azpitik doan bidea hartu beharko dugu.\nHurrengo bidegurutzean ezkerrera egin eta Udaleko bi industria-naberekin egingo dugu topo. Ezkerretik inguratuko ditugu, autopistaren eskuin aldetik jarraitzeko.\nBidearen eskuin aldeko parajeak BELOARAN izena du.\nBidean zehar Mutiloaren ikuspegi zabala izateko aukera dugu. Hurrengo bidegurutzean bide zuritik jarraituko dugu, erdikotik.\nHurrengo bidegurutzean, atseden-gune bat ikusiko dugu. Zubitik autopista gurutzatzen badugu, Mutiloara itzultzeko aukera izango dugu, baina gure bideak zuzen jarraitzen du,\npoliki-poliki SANKIN izeneko parajean barneratuta.\nHurrengo bidegurutzean eskuineko bidea hartuko dugu zubira igotzeko.\nAutopistaren gainetik doan zubia gurutzatuko dugu.\nZubia gurutzatu ondoren, eskuin aldera hartuko dugu.\nBide honetan ere Mutiloaren ikuspegi ezberdina izango dugu, goitik ikusita.\nBeheraino jaitsi eta zebra-bidea gurutzatuko dugu Santxikira joateko.\nSantxiki pasaealekuak antzinako bi toponimotatik hartu zuen izena (SANKIN eta ITURTXIKI).\nGaur egun ikusten dugun laku honen eta inguruko parajearen antzinako izena ITURTXIKI zen (iturri txiki).\nOrain lakua dagoen lekuan iturburua omen zegoen, lehen, baita sahats negarti handi bat eta iturburutik ureztatzen zen baratza txiki bat ere.\nSantxiki urbanizazioa egin zenean, iturburua lakua egiteko aprobetxatu zen, eta sahatsa lakuaren alde batean mantendu zen, ondoren hil eta moztu bazen ere.\nLehen lortu ez baduzue, agian berriro saiatu zaitezkete. Attuna kaskaxuri bat hartu eta abestu, ea ipuinean Mikelek eta Anek ikusitako iturri txikia, Iturtxiki, ikustea lortzen duzuen….\nIntxaurreta kalea zebra-bidetik gurutzatu eta Burundoa kalera abiatuko gara.\nBurundoa kalera iristean ezkerrera egingo dugu.\nEta kalearen amaieran dagoen oinezkoen gunera iritsi baino lehen, eskuinera hartuko dugu argazkiko kaletik.\nGero topatuko dugun bide gorria gurutzatuko dugu, baita zebra-bidea ere eta zuzen jarraituko dugu aurrera Mugartea parkeko lehen belaki-lorategira arte.\nUrbanizazioaren eta parkearen MUGARTEA izena berria da, urbanizazioarekin batera sortua, eta Mutiloak Iruñearekin bertan duen mugari egiten dio erreferentzia.\nMugartea parkea urbanizazioarekin batera pentsatu eta diseinatu zen euri-urak eusteko eta errekaren emaria kontrolatzeko. Goiko argazkian ikusten dena bezalako belaki-lorategiek ura xurgatzen eta filtratzen dute, euri jasa handiak daudenean errekara iristen den isuria motelduta.\nZebra-bidea gurutzatu eta eskuin aldeko bidea hartuko dugu.\nGoranzko bidean, ukuilu edo artegia aurkituko dugu ezker aldean. Bertan, zenbait animalia ikus ditzakegu: oiloak, ardiak… Zaintzaileak behar denean ateratzen ditu, belarra moztea zailagoa den guneetan belarra jan eta belardia txukun mantendu dezaten.\nHemendik aurrera bidegurutze guztietan eskuineko bidea hartuko dugu.\nPixka bat aurrerago, Mutiloaren aireko ikuspegi paregabea izango dugu, arnasa eta perspektiba hartzeko unea.\nBeheranzko bidean, Mugarteako urmaelaren goiko ikuspegia izango dugu.\nUrmaeletan sarri ikus daitezke LEZKAk.\nIpuinean Tartalo itsu utzi duen landarea\ngaur egun oraindik bertan bakarrik ateratzen den landarea da, oso antzinatik paraje honi izena ematen diona: LEZKAIRU (XIII. mendeko dokumentazioan aurkitu izan da izen hau). Gaur egun Mugarteako urmaela izena duena, lehenago, LEZKAIRU izeneko parajearen zati bat zen.\nUrmaelean zenbait animalia bizi dira: ahateak, zozoak…\nZozoak ikusteko aukera badugu, Mirenek, Tartaloren ardien artean ezkutatuta eta beldurturik zegoelarik, bere burua baretzeko abestutako abestia kantatzeko aprobetxatu dezakegu.\nSan Saturnino kalera iristean ezkerrera egingo dugu, hurrengo biribilgunean Estrada kaletik eskuinera egiten dugun arte.\nEstrada kalean eskuinera egingodugu Txurtxiki kaletik\nHurrengo bidegurutzean ezkerrera egingo dugu eta hurrengo biribilgunean zuzen jarraituko dugu behera.\nHurrengo biribilgunean ezkerrera hartuko dugu, errepidea gurutzatu eta berriz Irulegi IP-ra arte.\nTartalori buruzko gauza gehiago jakin eta ipuin gehiagoz gozatu nahi izatekotan:\nAzkenik, abesti hau ikasiz eta abestuz gozatu dezakezue\nMirenek, Tartaloren ardien artean ezkutatuta eta beldurturik zegoelarik, bere burua baretzeko kantatutako abestiak ederki balio du memoria lantzeko eta gorputzeko atalak ikasteko, eta ongi pasatuko dugu, gainera:\nAbesten den bitartean zozoak galdu duen gorputz atala adierazten badugu, gorputz atalak ikasten lagunduko diegu txikiei.\nARANIPUINAK ibilbide gehiago\nAI-5. ERLEAK ETA LAMIAK – ARANIPUINAK\nAI-4. AKERMENDIKO ZAHARRA – ARANIPUINAK\nAI-3. MARI JAINKOSA – ARANIPUINAK\nAI-2. PEIO ETA OTSOAK – ARANIPUINAK


Pistola, bularrekotik zintzilik • ZUZEU\nHemendik aurrera, AEBetako emakumeak seguruago eta beti bezain sexy sentituko dira. Hori da behintzat pistola kontzeptu berri hau saltzen duen enpresak dioena. Pistola hau bularrekora lotzen da zinta elastiko batekin eta ez da inola ere arropa azpitik nabaritzen. “Erosoa da, arina eta kanpotik ez du inork ere nabaritzen”. Ez da segundo eta erdi baino gehiago behar tiro egiteko. Beldurgarria.\nPistola saltzen duen webgunearen arabera, “emakume askok pistola poltsan daramate eta horrek ahulago egiten ditu, poltsa erasotzailearen helburua izan ohi delako eta, gainera, arma eskuratzerako beranduegi izan daiteke”.\nEstatubatuarrek internet bidez eBay webgunean eros dezakete pistola 40 dolarren trukean (bidaltze-gastuak kontuan izan gabe).\nPistola batek seguruago sentiarazten al gaitu benetan?\nAEBetan izan ohi diren arma istripu guztiak kontuan izanda, asmakizun honek ez du istripu tasa hori handiagotu baino gehiago egingo. Ez da gauza bera pistola poltsan edo besoan eramatea, ala bihotzaren alboan.\nSu armak gainean eramatea beldurgarria bada, orain are gehiago. Baina estatubatuarrek dioten bezala: “God bless de USA”.


Musikeneko ikasle batek crowdfunding kanpaina abiatu du New Yorkeko Manhattan School of Music zentroan sartu ahal izateko - Irutxuloko Hitza : Irutxuloko Hitza\nMusikeneko ikasle batek crowdfunding kanpaina abiatu du New Yorkeko Manhattan School of Music zentroan sartu ahal izateko\nSofia Sanchez Maestro (Santander, 2000) pianista Musikeneko ikaslea da, eta duela gutxi, New Yorkeko Manhattan School of Music zentroan sartzeko froga egiteko aukeratu dute. Pianistak, crowdfunding kanpaina jarri du martxan, ezin baitu bidaiaren kostua ordaindu. Froga martxoan izango da, eta Sanchezen hitzetan, “funtsezkoa da bere piano garapenerako”. 2018an Kantabriako Musikaren Sari Berezia jaso zuen, eta Madrilen, Logroñon, Santanderren, Bilbon eta Donostian eskaini ditu kontzertuak.\n“Une hauetan, inoiz baino garrantzitsuagoa da espainiar talentu gazteei eta, batez ere, musikako ikasleei laguntzea, pandemiaren hasieratik nabarmen murriztu baitituzte arteari emandako laguntza ekonomikoak eta laguntza kulturala”, azaldu du. Dirua biltzeko asmoz, kontzertuak lotzen saiatzen ari da, baina askotan ez dira ordaintzen, eta beste bide batzuk bilatu nahi ditu.\nSanchezen ibilbidearen inguruko informazioa eta eskainitako kontzertuen hainbat bideo bere webgunean topatu daitezke.


Lluís Millet i Pages - Wikipedia, entziklopedia askea.\nLluís Millet i Pages\n(«Lluís Millet» orritik birbideratua)\n1891 - 1941 - Francesc Pujol i Pons →\nEl Masnou, 1867ko apirilaren 18a\nBartzelona, 1941eko abenduaren 7a (74 urte)\norkestra zuzendaria, abesbatza-zuzendaria, musikagilea eta idazlea\nLluís Millet i Paget (Masnou, Maresme, Katalunia, 1867ko apirilaren 18a - Bartzelona, Katalunia, 1941ko abenduaren 7a) musikagilea eta abesbatza zuzendaria izan zen. Rodoreda eta Pedrellen ikaslea izan zen. Amadeo Vivesekin batera Orfeó Catalá abesbatza sortu zuen, eta urte askoan izan zen haren zuzendari. Kataluniako ahozko herri-musikaren sustatzaile izan zen, orfeoia eta garrantzi handiko taldea da gaur egun. Revista musical catalana izenekoa ere sortu zuen (1903-1936), eta Bartzelonako goi-mailako kontserbatorioko zuzendari izan zen. Musikagile gisa elizako musika, liedak eta pianorako eta orkestrarako musika idatzi zuen, besteak beste.\nMultimedia: Lluís Millet i Pagès\nBNF: 13749089c (data)\nOpen Library: OL475967A\nKataluniako abesbatza zuzendariak


Unai Sordo, LGS izoztearen aurka – Ekonomiaren KZ\nUnai Sordo CCOOko idazkari nagusiak Espainiako Gobernuari ohartarazi dio bere “suizidio politikoa” izango litzatekeela lanbide arteko gutxieneko soldata (LGS) izoztea, bizi izan den krisi baten ostean eta KPIa % 2,5etik gorako mailan egonda. “Ez dut uste imajinagarria denik horrelako pandemia baten ostean, herrialde batek enplegua sortzen badu, prezioak % 2,5 igotzen badira eta ekonomia BPGren % 6tik gora hazten bada, LGSa izoztea planteatu ahal izango denik, Gobernuak bere buruaz beste politikoa zehatz-mehatz planifikatzen ari ez bada”, adierazi du blogean.\nPedro Sanchezen adierazpenei “zalantzaren onura” eman nahi die buruzagi sindikalak; izan ere, lehentasuna enplegua sortzea dela esan du, aurten LGSk gora egingo ote duen galdetu diotenean. “Une honetan horretan jarraitzen dugu? Espainiak bere LGSa % 37 igo du 2017tik orain arte, eta horrek ez du eragotzi krisi honetan enpleguaren portaera aurrekoetan baino askoz hobea izatea. Enpleguaren susperraldia indartsua izaten ari da eta gehiago izango da datozen hilabeteetan “, adierazi du Sordok.\nSordok gogorarazi du Lan Ministerioko adituen batzordeak erabaki duela LGSa batez besteko soldataren % 60an kokatzeak hilean 1.050 euro inguru ematea dakarrela, eta gomendatutakoa helburu hori pixkanaka lortzea dela, 2023ra arte, baina urte honetarako LGSren igoera barne hartuta.\n← Guztira, 495 gaztek jasoko dute prestakuntza atzerrian\nAtzo hasi ziren Tubacexeko EEEaren epaiketak →


Pneumatikoen etiketak handizkako fabrikazioan\nBAZHOU Pneumatikoen etiketak biltegiratzeko eta inbentarioa kontrolatzeko pneumatiko berriak eta erabilitakoak identifikatzeko. Ezin hobea garajeetan, auto kontzesionarioetan, auto zerbitzugune espezializatuetan, biltegietan eta txatarretan erabiltzeko. Prezio lehiakorrak.\nBereziki diseinatutako etiketa bat behar du pneumatikoen aireztatutako eta ez aireztatutako errodetara atxikitzeko. Gure pneumatikoen errodadura etiketek gomazko itsasgarri sendoa erabiltzen dute eskaera horiek asetzeko. BAZHOU Pneumatikoen Etiketa Materialak presioarekiko sentikorrak diren etiketa da, pneumatikoen errodamenduak aplikatzeko bereziki diseinatuak. Etiketen eraikuntza hauek inprimatzeko modu digital eta flexografiko batzuekin inprimatu daitezke, pneumatikoen aireztatutako eta aireztatu gabeko errodajeei aparteko atxikimendua eskainiz.\nEutsi tinko gomazko pneumatiko guztiei (ibilgailuak, motorrak, bizikletak, hegazkinak, traktoreak, etab.), Baita gomazko beste edozein produkturi ere. Paper bereziz eginda daude, higadurak, hotz artikoak eta giro oso beroak, ura, hezetasuna eta bestelako baldintza gogorrak jasaten dituzte. Itsasgarri sendo iraunkorrek atxikita jarraituko dute, uraren eta hezetasunaren aurrean ere.\nGure gomazko pneumatikoen etiketak zuriz eta kolorez datoz. Neurrira egindako etiketak edozein tamaina, forma, kolore eta konfiguraziotan eman daitezke. Enpresaren logotipoak, grafikoak eta datuak ere inprima ditzakegu, bezeroaren zehaztapenen arabera.\nAutomobilgintza, ibilgailu eta autoen etiketak\nAutoa, autobusa edo kamioia makina bakarra dirudi. Baina bakoitza substratu desberdineko piezen bilduma integratua da, abiadura handian funtzionatzen duena bero, hotz, hezetasun edo presio baldintzetan. Etiketek eginkizun nagusia betetzen dute ibilgailuaren osagaien piezen bizitzan zehar, hornikuntza-katean zehar mugitzen laguntzeko eta segurtasunari, mantentze-lanari eta erabilerari buruzko informazio kritikoa eman arte. Liluratuta gaude ibilgailuek eta aurkezten dituzten etiketatze erronkek. Horregatik etengabe garatzen ditugu garraio merkaturako irtenbide berriak eta ez diogu inoiz gelditzen ibilgailuek funtzionatzen duten inguruneari buruz ikastea.\nIbilgailu osorako etiketak\nErrendimendu handiko ibilgailuen eta autoen etiketak eskaintzen ditugu barnealdeetarako, kanpokoetarako eta motorren konpartimentuetarako, baita pneumatikoen etiketak ere. Gure auto etiketak beroari eta eguraldi gogorrari aurre egiteko ez ezik, balazta likidoa, garbigailua eta motor olioa bezalako likidoak ere diseinatuta daude.\nAutomobilgileek, beste fabrikatzaile OEM batzuek, maila hornitzaileek eta erregulazio agintariek etiketa materialen estandar zorrotzak eta noizean behin desberdinak dituzte. Ezagutu itzazu guztiak azkar eta modu errazean gure materialen zorro globalarekin, askotan fabrikatzaile eta gobernuaren estandarrak gainditzen baitituzte.\nAutomobilen motorrak erabiltzetik dendetako apaletan lehiatzera, automobilen etiketek hainbat erronka dituzte. Onenak erabilera iraunkorreko bizitzako zikloari bizirauteko adina iraunkorrak dira, kontsumitzaileei funtsezko informazioa helarazteko adina argi eta zure marka hobetzeko adina bereizgarriak. OEM piezetatik hasi eta kontsumo ondasunetara arte, automobilen marka ezagunenentzako etiketak sortu ditugu. Automobilen etiketen konplexutasun ugari ezagutzen ditugu.\nEspezialitate gaitasunak automobilgintza espezializatutako etiketetarako\nItsasgarri ugari erabiliz inprimatu ditzakegu material material ugari, gainazal gogorrenetan ia edozein itxura sor dezazun. Inprimatzeko gaitasunekin, honako hauek eman ditzakegu:\nEtiketa digitalak datu aldakorrak inprimatzea baimentzen dutenak (VDP) produktu pertsonalizatuaren piezaren zenbaki, UTQG kalifikazioa eta bestelako informazioa lortzeko\nInprimatze prozesu malgua eta laminazioa, petrolio destilatuak eta automobilgintzako beste likido batzuk dituzten paketeetan kalteak ekiditeko\nEtiketa material malguak ontzi estutu edo malguetan datozen produktuentzat\nItxiera gisa zure edukiontzia inguratzen duten etiketak, segurtasun neurri integratua eta babestua ager dadin\nAutomobilgintzako likido eta materialei kimikoki aurre egiten dieten goiko berokiak, etiketek iraun dezaten eta produktuaren bizitza osoan zehar irakurgarriak izan daitezen\nPneumatikoen etiketak itsasgarri iraunkorrarekin\nEz dio axola nola automobilgintzaren ingurumena gogorra den, zure etiketa iraun dezakegu. UL aitortutako etiketa hornitzaile gisa, UL zerrendatutako binilozko eta poliesterrezko etiketa aurpegiak eta itsasgarriak eskaintzen ditugu automobil ziklo osorako erabiltzeko. Gure itsasgarri espezializatuak aplikazio zorrotzenetarako egokiak dira. Gure kalitatezko materialekin eta inprimatze azkarreko gaitasunekin, kalitatezko produktu fidagarriak merkatura atera ditzakezu.\nGehitu OEM produktuen informazioa identifikatzea\nOEM produktuak identifikatzen eta zure produktua bereizten laguntzen duten pertsonalizazioen zerrenda luzea eskaintzen dugu. Ahal dugu:\nGehitu barra-kodeak, QR kodeak eta identifikatzeko beste informazioa kontsumitzaileek OEM produktuak erraz identifikatzen laguntzen dutenak\nTxertatu automozioko OEM produktuak erregistratzen eta salgaien jarraipena egiten lagunduko dizuten RFID inkrustazio pertsonalizatuak, bidalketa, entrega eta salmenta prozesuan zehar\nErabili Eduki Etiketa Etendatuak (ECL) produktuaren jarraibide erabilgarriak edo arauzko informazio luzea zure produktuan biltzeko\nAtera trokelak ebakitzeko liburutegi osotik, formako edozein ontzirako automobilgintzako etiketak inprimatzeko\nPneumatikoen sulfurazio etiketak\nPneumatikoen etiketa itsasgarria\nPneumatikoen pegatinak gomazko etiketa\nPneumatikoen eranskailuen etiketa\nPneumatikoen etiketa bulkanizatua


Irekia Eusko Jaurlaritza - Gobierno Vasco :: 24,5 milioi euro Haur Hezkuntzako lehen zikloa eskaintzen duten eskola pribatuetarako (Gobernu Bilera 2021-09-28)\n24,5 milioi euro Haur Hezkuntzako lehen…\n<img src="https://www.irekia.euskadi.eus/uploads/cover_photos/71976/original/logoconsejo.jpg" style="max-width:100%" alt="" />\nEgun Euskadin hezkuntza maila hori eskaintzen duten 276 eskola pribatu daude\nGobernu Kontseiluak gaurko bileran onartu du, Hezkuntza sailburuaren proposamenez, 2021-2022 ikasturterako Haur Hezkuntzako lehen zikloa eskaintzen duten titularitate pribatuko haur-eskolentzat dirulaguntzak arautzen dituen Agindua.\nHezkuntza Sailak 24.595.000 euro bideratzen ditu dirulaguntza deialdi honetara, honako helburu hauekin: aipaturiko hezkuntza zentrook mantentzen laguntzea, zerbitzu horiek erabiltzen dituzten familien kuotak gutxitu eta bateratzea, eta zerotik hiru urtera arteko haurrentzako eskola horietan ematen diren hezkuntza eta zerbitzuaren kalitatea hobetzea. Era berean, egun dagoen eskaintza finkatzea ere bada deialdi honen xedea.\nEskola hauek, Haurreskolak Partzuergoko haur-eskolek eskaintzen duten zerbitzuaren osagarri dira, eta haiekin batera, familia-bizitza eta lanbidea bateratzeko funtsezko zerbitzua eskaintzen diete euskal familiei.\nEgun, Haur Hezkuntzako lehen zikloa eskaintzen duten 276 zentro daude Euskadin, hezkuntza-maila hori eskaintzeko behar bezala baimenduta egonik, dirulaguntza hauen onuradun izan daitezkeenak. Joan den 2020-2021 ikasturtean, 10.986 haur zeuden eskola horietan matrikulaturik.


Gorka Deuna 2019 - Euskalerriko Eskautak Bizkaia\nAzkarrak / Nabarmena / Heziketa / Fedea\nGorka Deuna 2019\nby Bizkaia · Published 5 April, 2019 · Updated 5 April, 2019\nAzkarrak / Nabarmena / Heziketa / Fedea / Gorka Deuna / Informazioa / Kaskondoak / Koskorrak / Oinarinak / Gizarte / Trebeak\n2.500 pertsona inguru elkartuko dira igande honetan Santurtzin Gorka Deuna ospatzeko, bere urteroko jaia. Ekitaldia goizean hasiko da ibilaldi batekin eta egun osoan zehar hainbat jarduera ludiko izango dituzte.\nEskultismoak aisialdiko hezkuntzaren bidez mundua aldatzea du helburu. Pertsona aske, kritikoak eta gizarte zuzen eta solidarioa eraikitzeko konprometituak hezten ditu.\nHurrengo apirilaren 7an, igandea, 2.500 pertsona inguru elkartuko dira Santurtzin, bere urteroko jaia ospatzeko, Gorka Deuna. Euskalerriko Eskautak Bizkaiak aurten antolatutakoaren leloa “Gure modua, geure mundua”da .\nEgun osoko ospakizuna izango da, goizeko 10etan hasiko da eskaut bizkaitarrak eta euren 300 begiraleak Santurtziko parkera heltzen direnean. Erakundeak taldeak noiz iritsiko diren antolatu du, garraio publikoz helduko baitira (batez ere, Renfe Aldiriak), heltze eta irteera modu tartekatuan antolatuta daude. Parketik abiatu eta Serantes mendi magaletik oinez joango dira, ibilbidearen iraupena ordu eta erdikoa izango delarik. Bitartean ere, Agurtza museora bisita gidatua eskainiko zaie familiei. Eguerdian hamaiketakoa eta meza izango da. Bazkaldu ostean, Txarandula antzerki talde komikoak egingo du bere ikuskizuna eta bukatzeko erromeri batekin bukatuko dute eguna arratsaldeko seiak inguru, itzulera modu tartekatuan eginez.\nAurrekoetan bezala, egun osoan zehar, txosna eta merchandising eskaut denda irekita egongo dira.\nEskultismoak aisialdiko hezkuntzaren bidez mundua aldatzea du helburu. Pertsona aske, kritikoak eta gizarte zuzen eta solidarioa eraikitzeko konprometituak hezten ditu. Mugimendua alderdi eta irabazteko asmorik gabekoa da, pertsona boluntarioz osatua. Eskaut talde batek ekintza hezitzaileak aisialdian egiten ditu, horretarako metodo zehatz bat erabiltzen du, eskaut metodoa, izateko eta egiteko estilo propioa. Hezkuntza proiektua 8 eta 19 urte bitarteko haur eta gazteei zuzenduta dago.\nEuskalerriko Eskautak Bizkaiak 50 urte baino gehiago daramatza federazio bezala lan egiten, eta gaur egun 27 talde ditu Bizkaiko parrokia eta ikastetxe desberdinetan. 2.500 ume eta gazte inguru daude 300 begiralez lagunduta, hauek izanik hezkuntza proiektua aurrera eramaten dutenak.\nNext story Lan Eskaintza (Argizai Eskaut Taldea)\nPrevious story Moraza Game – Gozaldi Gazte Elkartea


John Berger bizikide hildakoen ekonomian | KOMUNZKI\nHasiera » Bizitza » John Berger bizikide hildakoen ekonomian\nJohn Berger bizikide hildakoen ekonomian\nAtalak: Bizitza, Heriotza, Komuna\nNola gogoratu John Berger bezalako egile marxista bat? Nola oroitu bere ekarpen material eta kulturala, hil ondoren? Ikuskizunaren gizartean egile baten heriotza egunetik egunera agertu eta desagertu egiten da. Indarkeria kapitalista isilak lanak eta gorputzak ahaztarazten ditu, salgai ez den oro baztertuz. Sarritan ez gara basakeria honetaz ohartzen. Joan den hilabetean JAKIN aldizkarian karrikaratuko den artikulua idatzi nuen, “Hiltzeko tankera aurrerakoia Europako kulturatik” izenburukoa. Handik zapore mingotsa geratu zitzaidan, modernotasun kapitalistaren hondamendia kultur ikuskizun europarrean maiz ikusten ez dugulako. Orain, gehigarri gisa, John Berger idazle eta marrazkigilearen ekarpena dakart gogora. 1994an berak izkiriaturiko “Twelve theses on the economy of the dead” prosa poetikoa euskaratu dut bere oroimenez eta, bide batez, kolektibitateak hildakoen eta bizidunen arteko mendekotasuna eskatzen duela adierazteko asmoz. Ez dago kolektibitaterik hildakorik gabe. Hauxe da John Bergerreren irakaspena testu honetan. Euskarara bere eleak ekarriz, hildakoen ekonomia edo hartu-eman kolektibotik bizikide dugu Berger, zendu arren, kapitalismoak hustutako subjektu berekoi eta bakandua gainditzen badugu. Bertzerik ez, hona hemen bere hitz eder eta zuzenak, Berger hil baina desagertu ez delako.\nHildakoen ekonomiari buruzko hamabi tesi\n1. Hildakoek bizidunak inguratzen dituzte. Bizidunak hildakoen erdigunea dira. Erdigune honetan daude denboraren eta espazioaren dimentsioak. Erdigunea inguratzen duena denboragabetasuna da.\n2. Erdigune eta bere inguruen artean hartu-emanak egoten dira, ohiki argiak izaten ez direnak. Erlijio guztiak kezkatuta egon dira hartu-emanak argiagoak egitearren. Erlijioaren sinesgarritasuna zenbait ezohiko hartu-emanen argitasunaren mendekoa da. Halako hartu-emanak sistematikoki ekoizten saiatzearen emaitza dira erlijioaren mistifikazioak.\n3. Denboragabe eta denboraren arteko muga ukigabe zeharkatu ahal duenaren bakantasunaren ondorioa da hartu-eman argiaren bakantasuna.\n4. Hildakoak behin izandako gizabanakoen gisara ikusteak beren zerizana iluntzen du. Hildakoek egiten dutena gure gain hartuz gero, saiatu bizidunak hausnartzen: kolektiboki. Espazioan zehar ez ezik, denboran barrena ere metatuko litzateke kolektibitatea. Behin bizi izandako guztiak hartuko lituzke bere baitan. Eta honela hildakoak hausnartu egingo genituzke. Hildakoak behin bizi izandakoak izatera bihurtu dituzte bizidunek, alta hildakoek bizidunak ere sartzen dituzte beren kolektibitate handian.\n5. Etengabe behin eta berriro hasitako eraikuntzaren une denboragabean bizi izaten dira hildakoak. Eraikuntza unibertsoaren egoera da edonoiz.\n6. Beren bizitzaren oroimenaren arabera, hildakoek dakite eraikuntza unea kolapso unea ere badela. Bizi izan ondoren, hildakoak ezin dira bizigabeak izan nehoiz.\n7. Hildakoak une denboragabean bizi badira, nola eduki dezakete oroimenik? Denborara jaurti izana baizik ez dute oroitzen, existitu edo existitzen den orok egiten duen erara.\n8. Hildakoen eta jaiogabeen arteko ezberdintasuna da hildakoek oroimen hori daukatela. Hildakoen kopuruak gora egin ahala, oroimena zabaltzen da.\n9. Posibleari dagokion irudimen-tankera gisa hausnar daiteke denboragabetasunean existitzen den oroimena. Irudimen hau jainkoarekin lotuta dago (harengan datza), baina ez dakit nola.\n10. Bizidunen munduan fenomeno baliokide baina kontrakoa dago. Batzuetan bizidunek denboragabetasuna nabaritzen dute, agerian loaldian, estasian, muturreko arrisku uneetan, orgasmoan eta apika norberaren heriotzaren esperientzian. Une horietan irudimen bizidunak esperientziaren esparru osoa ihaurtzen du eta norberaren bizitzaren edo heriotzaren ertzak gainditzen ditu. Hildakoen irudimen ernea ukitzen du.\n11. Zein da hildakoek oraindik gertatu ez denarekin, etorkizunarekin duten harremana? Etorkizun osoa eraikuntza da, zeinean beren “irudimena” atxikita dagoen.\n12. Nola gertatu dira bizidunak hildakoekin? Kapitalismoak jendartea deshumanizatu artean, bizidun guztiek hildakoen esperientzia igurikitzen zuten. Beren azken etorkizuna izaten ziren. Beren horretan bizidunak osagabeak izaten ziren. Honela hildakoak eta bizidunak elkarren mendekoak izaten ziren. Beti. Soilik norberekeria-mota moderno bakar batek elkarren mendekotasun hau apurtu du. Ondorioak hondagarriak izan dira bizidunentzat, zeinak hildakoak desagertu direlakoan dauden egun.\nIgnazio Aiestaran Uriz | 2017 urtarrilak 16 at 22:26\nZazpi tesi John Berger euskaratu ondoren\nJohn Berger idazlearen “Twelve theses on the economy of the dead” testua euskaratu eta gero, hurrengo mezua jaso dut blogean (2017/01/15):\n“Zerbait aipatzea ahaztu zaizu: Beltzuria (2014) liburuan euskaratu nituela jada John Bergerren hildakoen 12 tesiak, hari baimena eskatuz, eta lehen aldiz haren testua hemengo hildakoen ekonomiara ekarriz. Jakina, testua euskaratu izanak ez du testua neure egiten. Testu bat euskaratzeko ere ez zaio inori baimenik eskatu behar. Ezta honako iruzkina idazteko ere. “Obarioetan mina dut:…” izenburuko post-a idatzi zenuen blog honetan bertan Beltzuria-ri buruz. Gogoan? Hildakoen eta bizidunen ekonomian, egun bizidunek bekaizkeriak jota hildakoak desagertu direla uste dute. Baina okerrena ez da hori, okerragoa da bizidunek bekaizkeriak jota bizidunak desagertu direla uste dutela”.\nMezuaren kutsu edo tonua albo batean utziz, hona hemen John Bergerren testu euskaratuari buruzko zenbait tesi:\n1- Bizidunen ekonomia ahaztu ez dudalako, baimena bai ala ez, John Bergerren testua berriro euskaratu dut, Belzurian karrikaratutako itzulpenarekin ados ez nengoelako (honez gain, liburuan tesien ordena aldatuta agertzen zen, eta bi lekutan banatuta).\n2- Jatorrizko testuan, kasu baterako, Bergerrek idatzitako “the mistifications of religion” “erlijioaren mistifikazioak” izan dira nire bertsioan. Haatik, Belzurian “erlijioen iruzurrak edo misterioak” bilakatu ziren, agian gaztelaniaz Visor argitaletxeak itzuli zuen erara, “los engaños o los misterios de las religiones”. Nire bertsioan “mistifikazioa” mantendu nahi izan dut, iruzurrik eta misteriorik gabe, hizkuntza materialistago batean –marxismoan ere “mistifikazio” kontzeptua kritikatzeko tradizioa luzea izan da–.\n3- Espazio eta denboraren terminologiari dagokionez, “core”, “timelesness”, “timeless”, “time” hitzak euskaratzerakoan, “erdigune”, “denboragabetasun”, “denboragabe”, “denbora” izan dira nire aukerak, denbora, une eta guneen arteko loturei heldu nahian, gune eta ingurunearen arteko bide eta eraikuntza ere kontuan izanik (Belzurian, berriz, “zentro”, “atenporaltasun”, “atenporal”, “denbora” izan ziren, bertze bide batetik).\n4- Ildo honetatik, “the dead inhabit a timeless moment of construction…” esaldia hurrengo bidetik euskaratzea erabaki dut: “… eraikuntzaren une denboragabean bizi izaten dira hildakoak” (Belzurian, ordea, “hildakoek … eraikuntza modu atenporalean bizi dute” esaldia genuen).\n5- Irakurketa batek ez du testu baten zentzua agortzen. Itzulpen batean ez da idazlan baten esanahi osoa ahitzen. Itzulpen bat kulturaren eraikuntza kolektiboan une bat bertzerik ez da, lagun baten bizitza komunitate bateko (g)une bat den bezalaxe.\n6- Beltzurian Ixiar Rozasen bertsioa lehena izan zen, baina ez azkena, Bergerren testu hau euskaratzeko komunitatean. Nire bertsioa ez da lehena izan, eta apika ez da azkena izanen etorkizunean, kultur ekonomia bizidunetik. Halaxe da hartu-eman kolektiboa.\n7- Tamalez euskaraz aukera gutxi dugu itzulpenekin: maiz lehenengo itzulpena bakarra izaten da, eta ontzat ematen dugu, kultur ekonomiaren eraikuntzan gure denbora, gunea eta baliabideak mugatuak izaten direlako. Alta, berriro irakurtzeko eta euskaratzeko aukera irekita dugu zorionez. Berritze honetan ekonomia kulturala aberasteko abagunea irekitzen zaigu hartu-emanean, nehork zedarritu edo itxi gabe, hildakoen eta bizidunen ekonomiak irauten duen artean.


JIS F2031 Pawl Mota Katearen kablearen tapoiaren hornitzaileak eta fabrikatzaileak - Txinako fabrika - LIG Itsas Makineria\nJIS F2031 Pawl motako kate-kablearen tapoia\nJIS F2031 Pawl motako katearen tapoia altzairuzko katearen tapoia da 3. mailako aingura-kateari aplikatzen zaio.Pawl motako kate-tapoia konektatzeko hodiaren eta aingura-haizearen artean jartzen da aingura-kateak estutzeko eta katea irristatzea saihesteko.\nAingura dagoenean, aingura-katearen tapoiak katearen tira-indarra transmititzen du kaskora eta, ondoren, haizearen lan-karga murrizten du. kate-kablearen gutxieneko haustura-karga eta inoiz ez joan deformazio iraunkorrera. Kate-tapoi mota guztiak hornitzen ditugu eta mota berriak diseina ditzakegu bezeroaren eskakizun berezien arabera. Informazio gehiago lortzeko, jar zaitez gurekin harremanetan.\nJIS F2031 Pawl motako katearen kablearen tapoiaren ezaugarriak\n1.Model Mota: pawl motako kate kablearen tapoia;\n2.Material: altzairu urtua;\n3. 3. mailako aingura-kateari aplikagarria (diametroa 58 mm-tik 122 mm-ra);\n4.Pisua: 495 eta 3660 kg artean;\n5.Painted olio lubrifikatzailea marruskadura gainazalean, beste zati bat margotutako betun pintura;\n6. Gorria, beltza, grisa edo beste koloreko estaldura;\n7.Jartu kate-kablearen gutxieneko haustura-kargaren %80;\n8.Ez dago gainazalean akatsik kate-tapoiaren indarran eragiteko;\n9.Prezio lehiakorra, bidalketa azkarra, zerbitzu bikaina;\n10.Ziurtagiria: ABS, CCS, BV, NK, LR eta abar;\nHot Tags: JIS F2031 Pawl Mota Katearen kablearen tapoia, Txina, fabrikatzaileak, hornitzaileak, fabrika, Txinan egindakoa, aurreratua, kalitate handikoa, erosi, kalitatea, prezioa, prezioen zerrenda, aurrekontua\npawl motako kate-tapoia\ngiltza motako kate-kable tapoia


kritiken hemeroteka » Behin ere galdu ez zutenak\n« Ipuin onak | Biktimen trajedia »\nBehin ere galdu ez zutenak Xabier Aldai / Euskaldunon Egunkaria, 1996-11-02\nKritika txukun xamarra egiten hasiz gero —ondoren kalera lepoa tente irteteko modukoa behintzat—, liburua gutxienez bi perspektibatatik irakurri behar dela defendatzen dutenetarikoa naiz —paperaren zurian behintzat—, eta alde horretatik begiratuta, planteamendu zail baten aurrean imajinatzen dut autorea liburu hau idazten hasi zenean. Emaitza ere horren ondorio dela deritzot. Benetako gertakarietan oinarritutako nobelaren aurrean gaude, baina jazo ziren guztiak ez bide ziren gertatu kontatzen diren bezala, nobelaren taiukerari ez zitzaizkiolako behar bezala egokitzen, autore beraren hitzetan. Ez da, berez, liburu historiko bat eta, horregatik, argi utzi nahi nuke garaiko gertakizunen kronologiaren bila doazenek ez dutela euren nahia betetzea lortuko. Bizitzeko modu baten azalpena gehiago da liburu hau, hots, 80ko hamarkadan punk-aren leherketarekin batera, diktaduratik irten berriak eta gaur egungo egoeraren atarian loratu ziren gaztetxeen mugimendua posible egin zuen gaztediaren sentipen eta bizitza ulertzeko moduaren narrazioa baino. Egun haietan 20 urte bete berriak zituztenak egun hogeita hamar urteen aldapa gogorxeagoan sartuta daudenez, azpi-azpian hizkiz kontatuta ez dagoen beste narrazio bat irakurri uste izan dut: gaur egun euskal idazleen nukleo berezi eta garrantzitsu batean ustez literatura eta bizitza berberari aurre emateko erabiltzen den ikuspegiarena, hain zuzen ere. Esanguratsua iruditzen zait aberatsagoa iruditzen zaidan ikuspegi honetatik behatuta, liburuaren aurkezpenean, izenburuari buruz Iñaki Segurolak azaldurikoa. Hots, Euskal Herrian, euskaraz bizi ziren hiru herri handi geratzen zirela: Azkoitia, Azpeitia eta hirugarren bat, Ondarroa edo. Hitzok ezin izan ditut burutik baztertu —azpeitiarra naiz eta ez nago harro—. Hain iruditzen zitzaizkidan exajeratuak! Aurka egiteko argumenturik ezin nien aurkitu ordea. Filosofia berezi bat da, bizitzeko eta jokatzeko modua islatzen duena, irabazteko galdu arte borrokan jarraitu behar duenarena, galtzen irteteko aukera guztien jabe izateaz kontziente izanik. Liburuaren hizkuntza, ordea, Azkoitiko mugez aparte doala esan behar, belaunaldi baten esperientziak jorratzen dituelako liburuak, Azkoitiko hainbat irakurlek esana didate hori, tartean liburuan pisu zehatza daukan Atraskua tabernan gaur egun biltzen diren gazteetariko bat edo bestek. Pipi goitizenaren atzetik izkutatzen den ikasle unibertsitarioa ere Juan Luis berbera dela ziur nago. Goitizenen erabilera hain luzatua den herrietan bakanetariko bat Azkoitia dela ziur nagoen moduan.\nBestalde, liburuari dagokionez, nire iritziz autoreak orain arte argitaratu dituen liburuetatik irakurterrazena hau dela deritzot. Zabalaren testu denetan ukitu metafisiko eta existentzialak beti izan du pisu garrantzitsua. Protagonistak ezpata eta hormaren artean mugiaraztea gustukoa izan du baina, oraingoan, beharbada zorro berean esparru zabalegia bildu nahi izan duelako, eta baita idazkera errazagoaren alde jo duelako ere, arinagoa da bere ukitu pertsonal hori. Xepe protagonistaren barne-sufrimenduaren berri bakanak, inprobisatzen dituen antzerkietatik edota logelako atearen ostean bere burua belaunen artean gordez eta bilduz espetxeratzen duenean jasotzen ditugu. Sufrimendu urrun xamarra aukeran, asimilatzea eta ulertzea zail gertatzen dena. Bestelakoa da amaiera, ordea. Herrizaingoen autoa Arantzazuko eleizaren sarreran, kulturetxerako filmea barnean duen maleta susmagarria auto sabaian, artifizieroak, betidanik lagunak izan direnen arteko mugak, izaera asanbleariotik botere eta kultur oftzialen diktadurapera makurtzeko eraldaketa inkontzientea, zaldiarekiko maitasuna zainetan… Zailegiak dira hitzak, kaka besterik ez dute esplikatzen.


Urrats txikia izan arren, eztabaida parametro egokietara eta erdigunera eraman izana azpimarratu du eragileen izenean Euskalgintzaren Kontseiluko idazkari nagusi Paul Bilbaok: «Behingoz, berezko hizkuntzen kudeaketa justizia, berdintasuna eta askatasunaren parametroen arabera eztabaidatzea lortu dugu. Izan ere, Madrilen esan genuen bezala, demokrazia dago jokoan baldin eta Estatuko milioika biztanle bigarren mailako herritar gisa hartzen badira».\nHorrekin batera, Bilbaok eragileek izandako erantzukizuna eta malgutasuna azpimarratu nahi izan du: «Gure aldetik prestutasuna izan da adostasunetara iristeko, horrexegatik ulergaitz egin zitzaigun eragileoi hizkuntza-berdintasuna bezalako printzipioei uko egiteko eskatu izana. Halere, eta proposamen osoa baztertuko zela zirudien arren, azkenean, eragileon presioari esker leihoren bat irekitzea lortu genuen. Ez guk nahi beste, baina arrakala egin genuen».\nHalaber, Bilbaok azpimarratu nahi izan du berriki Europak berak berretsi duela Estatuak nahitaezkoa duela hizkuntza-politikaren norantza aldatzea. Izan ere, duela astebete Europako Kontseiluko Adituen Batzordeak txosten berri bat argitaratu du Eskualdeetako edo Eremu Urriko Hizkuntzen Europako Gutunaren karira, eta Estatuak hainbat gomendio bete ez dituela berretsi du: «Bete gabeko gomendioak zuzenean lotzen zaizkie Legez Besteko Proposamenean atzera bota zituzten neurriei. Iruditzen zaigu, beraz, borondatea egonez gero, Estatuak errazki beteko lituzkeela berak berretsitako nazioarteko itunak, hain zuzen ere, eragileok proposatu genion bidetik», adierazi du Bilbaok.\nOndoren, Diputatuen Kongresuak onartu dituen puntuek zer nolako eragina izan dezaketen xehetu dute eragileek. Horrela, Iniciativa Pol Asturianu erakundeko ordezkari Ivan Llerak egin du ofizialtasunaren inguruan onartu den puntuari buruzko balorazioa: «Gure hizkuntzari dagokionez, bultzada handia ematen dio gure lanari eta, beraz, baita Xunta Xeneralen ofizialtasuna defendatzen duten alderdien jarrerari ere. Asturiasko Gobernuak behin baino gehiagotan adierazi zuen 2021eko irailean Autonomia Estatutua erreformatzeko prozesuari ekingo ziola. Orain, ofizialtasuna babesten duten alderdien aurrean presioa areagotu ahal izango dugu, Estatutuaren erreformari buruzko eztabaida lehenbailehen zabaltzeko, bai eta galizierari Eo-Naviako kontzejuetan estatus hori aitortzeko ere».\nHalaber, Llerak gogoratu du ofizialtasunaren puntu horrek beste hizkuntza batzuei ere eragiten diela: «Aragoiko Estatutuan aragoieraren eta katalanaren ofizialtasuna sartzeko balia daiteke, laster, Estatutua erreformatuko dela probestuz. Nafarroan ere, gogoratu behar da hizkuntza ez dela ofiziala lurralde osoan, eta onartutako puntuak horrelako kasuei ere erreparatzen die. Hortaz, Amejoramenduaren erreforma bultzatzen lagundu beharko luke, ofizialtasuna lurralde osora zabaltzeko. Eta, nola ez, badira eragina izan dezakeen beste eremu batzuk, esaterako, galiziera Berzon, Seabra eta Portelasen (Gaztela eta Leon) eta Xáliman (Extremadura); katalana Carxen (Murtzia) eta euskara Trebiñun (Gaztela eta Leon) eta Turtziozen (Kantabria)».\nEspainiako Kongresuak onartutako bigarren neurria eremu linguistiko bereko lurraldeen arteko hizkuntzen administrazio-erabilera eta hedabideen harrerari buruzkoa izan da. Horren balorazioa Escola Valencianako idazkari Alexandra Usók egin du. «Katalanari dagokionez lortu behar da erabilerarako eragozpenik ez egotea, nahiz eta hizkuntzaren izena desberdina izan lurralde bakoitzean, estatutuen arabera, katalana Katalunian eta Uharteetan, valentziera Valentzian. Valentziera eta katalana izendapen baliokideak direla eskatu beharko litzateke eta testuak balio beharko luke Estatuko Abokatutzari eskatzeko ez dezala berriro auzitan jarri hizkuntza-bereizketaren alde».\nBigarrenik, hedabideen elkarrekikotasuna izan du hizpide ACPVko Toni Gisbertek: «Puntu horri erreparatuz gero, ondoriozta daiteke Gobernu zentralak konpromisoa hartzen duela, aktiboki ez eragozteko ez ezik, bigarren multiplexaren bidez elkarrekikotasun hori errazteko ere, kanal horiek gaur egun lizentziak dituzten telebista-operadoreen kontura sar ez daitezen».\nHorrekin batera, ACPVko ordezkariak azaldu du beste hizkuntzetan ere eragina izan beharko lukeela puntu horrek: «Galiziera eremu linguistiko zabalago baten parte da, galiziar-portugesa, Iberiar Penintsulan estatuen muga administratiboek banandua. Galizierazko eta portugesezko aldaeretarako ortografia-arau desberdinak gorabehera, komunikabideak eta ikus-entzunezkoak jasotzeko elkarrekikotasunak lagunduko luke hiztunen artean aldaera horiek hobeto ezagutzen eta benetako galizieraren ereduen bidez berreraikitzen. Eta, euskarari dagokionez, onartutako puntuak balio dezala behingoz EITBren euskarazko kateak Nafarroa osoan ikusi ahal izateko».\nDiputatuen Kongresuak onartutako hirugarren puntuaren balorazioa AMESAko lehendakari Marcos Maceirak egin du. Gogoratu behar dugu puntu horrek eskatzen duela benetako errespetu berma dadila, eskubideetan zein betebeharretan eta Estatuko botere guztien jardun konprometituan oinarritua egon dadila.\nIzan ere, Konstituzioak erabilera-eskubidearen eta ezagutza-betebeharraren artean ezarritako desberdintasunetik (espainierarako bakarrik) maila juridiko desberdineko 500 lege-xedapenetara arte, agerikoa da Estatuko hizkuntza ofizialaren eta lurralde bakoitzeko gainerako berezko hizkuntzen arteko desberdintasuna. Horrela, AMESAko ordezkariak gehiengo zabal batek onartutako puntu horri, Estatuak bere gain hartutako beste betebehar batzuk gehitu behar dizkiola adierazi du, besteak beste, berak berretsitako edo onartutako Eskualdeetako edo Eremu Urriko Hizkuntzen Europako Gutuna edo Hizkuntza Eskubideen Deklarazio Unibertsala bezalako nazioarteko itunak. Esaldi batera ekarri du betebeharra: «Puntu hori bete ahal izateko, legedian lurralde bakoitzeko berezko hizkuntzen erabilerari ezarritako mugak ezabatu behar dira, eta hemendik aurrera onartuko den araudi osoari zeharka aplikatu», esan du Marcos Maceirak.\nLeiho berriak ireki beharra\nOndoren, Plataforma per la Llenguako ordezkari Francesc Marcok gogoratu du leiho batzuk ireki badira ere, beste batzuk nahita utzi dituztela itxita: «Ulergaitza egiten zaigu zenbait alderdik benetako irmotasuna erakutsi ez izana, Madrilen esan bezala, justizian eta berdintasunean oinarritutako hizkuntza-kudeaketaren eredu berri bati hasiera emateko».\nIzan ere, Marcok adierazi bezala, egungo bidegabekeriari amaiera emateko aukera eskaintzen zuten puntuak errefusatu ditu Kongresuak. «Herritar guztiei ez zaizkie eskubide eta betebehar berdinak aitortu nahi izan, ez dute onartu administrazio publiko langileei berezko hizkuntzen ezagutza eskatzea, ez dute nahi izan Estatuko araudian dagoen gaztelaniaren legezko inposizioa bertan behera utz dadila?€? Zalantzarik gabe egiturazko neurriak atzera bota dituzte eta beraz, esan behar dugu oraindik hainbat alderdi benetako berdintasunaren alde egotetik urrun daudela».\nAmaitzeko, NOGARAko Chuserra Barriosek hurrengo urratsen berri eman du. «Duela bi urte ekin genion lankidetza-bide honi eta determinazioz jarraitzeko asmoa dugu» azaldu du. Horrela, berehalako bi lan ildo abian jarriko dituela azaldu du Barriosek: «Batetik, hizkuntza bakoitzak bere lurraldean abian jarriko ditu lanketak puntu horien eragin ditzaketen ondorioak aplika daitezen ahalik eta lasterren. Bestetik, gure lana Espainiako Gobernua interpelatzea izango da».\nKontuan izan behar dugu Diputatuen Kongresuek mandatua egin diola Gobernuari aipatu hiru puntuak betetzeko. Hortaz, orain Gobernuak azaldu beharko du zer eta nola egingo duen hori. «Gure lana da Gobernua interpelatzea eta presionatzea mandatua betetzeko, eta horrexegatik lehenik eta behin bilera eskatuko diogu Espainiako Gobernuko Lurralde Politikako ministroari, bere eskumenen barruan kokatzen delako, besteak beste, Hizkuntza Ofizialen bulegoa».\nNOGARAko eledunak aurreratu du bilera albait arinen izatea aurreikusten dutela eragileek: «Ezin diete izkina egin berezko hizkuntzen alde lan egiten dugun eragile nagusienei. Are gehiago, kontuan hartuta, berriki Europako Kontseiluko Adituen Batzordeak berriz ere eskatu diola Gobernuari kontuan hartu behar dituela eragileon iritziak. Gure asmoa, orain arte bezala, erantzukizunez jokatzea da, eta uste dugu badela garaia urrats sendoak emateko», gaineratu du.


Ibilki programaren hamargarren edizioaren programazioa — Euskal kultur erakundea\nAurten ere Euskal Kultur Erakundea aktiboki ariko da Ipar Euskal Herrian euskarazko antzerkiaren hedapenaren alde. 2022ko otsailetik ekainera, emanaldi ugari eskainiko dira Azkaine, Baiona, Bidarte, Ziburu, Hendaia, Maule eta Donibane Lohizune hirietan. Gure lurraldean barna ibiltzeko eta gure artisteengana joateko aukera paregabea, hobeki berriz elkartzeko.\nGrafismoa: Marga Berra\nIbilki programaren hamargarren edizio honekin, EKEk euskal antzerkia Iparraldean hedatzen segitzen du. Erran behar da urtez urte kalitatezko proposamen anitz ateratzen direla, gero eta ikusle gehiago bilduz.\nAurtengo lehen seihilekoean, Iparraldeko ikusgarri geletan ibiliko dira zazpi konpainia, dozena bat emanaldi eskainiz, hala nola Baionan, Hendaian, Ziburun, Azkainen, Donibane Lohizunen eta Biriatun, jakinez jadanik hainbat antzezlan programatuak direla bigarren urte erdiarentzat. Emaitza oparo horiek ezinezkoak lirateke euskal antzerkiaren alde engaiatuak diren herri horiek gabe. Bihotzez eskertu nahi ditugu.\n2022ko otsailaren 15a, 18:00 - Luna Negra - Baiona - Iki Mihi Klik - Eleka konpainia\n2022ko otsailaren 22a, 18:00 - Luna Negra - Baiona - Besteen kalea – Compagnie Jour de Fête\n2022ko otsailaren 23a, 15:00 - Parrokiako gela - Ziburu - Lur - Xake Produkzioak\n2022ko martxoaren 2a, 20:30 - Mendi Zolan - Hendaia - Oihana - Itzuli konpainia\n2022ko martxoaren 6a, 17:00 - Donibane Lohizune - Iki Mihi Klik - Eleka konpainia\n2022ko apirilaren 2a, 20:30 - Azkaine - Atzerrian Lurra Garratz - Huts Teatroa\n2022ko apirilaren 3a, 20:30 - Azkaine - Amua - Axut !\n2022ko maiatzaren 13a, 20:30 - Ziburu - Atzerrian Lurra Garratz - Huts Teatroa\n2022ko maiatzaren 21a (Mai du Théâtre) - Gaztelu Zahar - Hendaia - Dena ongi hemen gaude - Rouge Elea\n2022ko maiatzaren 22a (Mai du Théâtre) - Gaztelu Zahar - Hendaia - Besteen kalea - Jour de fête konpainia\n2022ko ekainaren 26a - Biriatu - Iki Mihi Klik - Eleka konpainia\nEgoera sanitarioa ikusirik, ikusgarrien antolatzaileekin harremanetan sartzea komeni da tokien aintzinetik erreserbatzeko.\nIbilki 2022 - Egitarau osoa otsaila-ekaina (PDF)\nHarremana: Frank Suarez (EKE)\nIbilki programaz gehiago jakin